
De  legioDum  per  alterum  bellum  Punicum  historia  qui 
scribere  suscipit,  si  quaerat,  qui  sint  in  ea  re  potissimum 
auctores  respiciundi,  gravissimum  et  fere  unum  Livium  in- 
veniet.  Scilicet  secundum  hunc,  in  iis  quidem  rebus  per- 
scribendis,  quae  ante  pugnam  Cannensem  gestae  sunt, 
Polybii  quoque  vel  maxime  ratio  habeatur  necesse  est; 
earum  vero  rerum,  quae  inde  sequuntur,  non  iam  exstat 
continua  descriptio  in  reliquiis  operis  Polybiani,  nec  nisi 
perpauca  reperiuntur,  quae  ad  inceptum  usui  esse  possint. 
Tertio  loco  numerandus  est  Appianus;  qui  tamen,  ut  omit- 
tamus  nonnulla,  quae  quidem  ex  optimis  annalibns  hausta 
esse  apparet,  minime  diligenter  perscriptis  rebus  militaribus 
tantummodo  summas  res  in  illo  bello  gestas  attingit.  Quare 
fit  ut  de  exercitibus  plerumque  ut  paratis  ad  pugnandum 
narret,  mittat  autem  quaerere  unde  exstiterint  itemque,  quid 
de  iis  senatui  placuerit  quidve  iis  factum  sit  post  eas  res, 
in  quibus  describendis  singulorum  exercituum  mentio  fa- 
cienda  erat.  Quod  idem  multo  magis  etiam  cadit  in  Zona- 
ram;  quumque  omnino  uterque,  Appianus  praecipue,  in 
singulamm  rerum  narratione  minus  certus  saepissime  videa- 
tur,  haud  facile  ausim  horum  verbis  —  sicubi  discrepent 
inter  se  scriptores  —  uti  ad  verba  sive  Livii  sive  Polybii 
refutanda. 

Denique  Plutarchi  quoque,  qui  in  Fabio  Maximo  et 
Marcello  nonnuUas  res  in  illo  bello  gestas  narravit,  obiter 
mentio  faciunda  est.  Qui  quum  ea  tantum,  quae  ad  vitam 
illorum  imperatorum  pertinerent,  collegerit,  minus  accurate 
et  ipse  de  singulis  exercitibus  soripsit  eamque  ob  causam 
exigui  momeuti  ad  propositum  nostrum  putaudus  est. 


Longe  aliter  Livius.  Qui  praeterquam,  quod  in  ipsis 
rebus  narrandiB  permulta  profert  de  singulis  legionibus  ac- 
curatiora,  antequam  uniuscuiusque  arini  res  gestas  ordine 
enarret,  nominatis  magistratibus  maioribus  provinciisque, 
quae  singulis  obtigerint,  omnes  exercitus,  quibus  eo  anno 
bellum  gestum  est,  et  residuos  ex  superioribus  annis  et 
recenti  dilectu  conscriptos  enumerat  additque,  quid  de  sin- 
gulis  senatui  placuerit.  Cuius  rei  causa  ea  est,  quod  Livius, 
ut  Romanus,  maiore  cum  diligentia  de  iis  rebus  disserere 
solet,  quae  urbanae  vulgo  dicuntur,  contra  scriptores  Graeci, 
Appianus,  Dio  Cassius,  Zonaras,  res  illas  multo  minus 
respexerunt,  Polybius  denique,  ut  qui  uon  urbis  Romae,  sed 
universi  orbis  terrarum  historiam  scriberet,  ibi  tantum  res 
urbanas  attigit,  ubi  aut  ad  formam  rei  publicae  Romanorum 
illustrandam,  aut  ad  narrandas  res  gestas  necessario  per- 
tinerent. 

Quodsi  constat,  ad  singularum  legionum  historiam  multo 
maximi  momenti  esse  Livium,  primum  necesse  est  cogno- 
scamus,  qualis  Livianae  narrationis  diligentia  sit  et  fides. 

Et  ea  quidem,  quae  initio  uniuscuiusque  anni  dicit  de 
provinciis  et  exercitibus  ceterisque  rebus,  de  quibus  in  se- 
natu  actum  est,  omnia  fere  ex  eodem  fonte  hausta  videntur. 
IUae  enim  res  omnes,  quas  urbanas  dicimus,  antiquitus 
conscriptae  erant  in  annalibus  pontificum  *) ;  ex  iis  igitur, 
quicunque  postea  annales  scripserunt,  repetiverunt,  quae  de 
illis  rebus  tradunt.  Quum  vero  non  eandem  semper  dili- 
gentiam  scriptores  in  transscribendis  pontificum  annalibus 
adhibuerint,  factum  est,  ut  alia  minus  accurate  explanata 
esse,  alia  parum  sibi  constare  aut  etiam  plane  sibi  repu- 
gnare  videantur.  Et  de  singulis  quidem,  quae  huc  pertinent, 


1)  de  iis  cf.  M  o  m  m  s  e  n ,  Roem.  Gesch.  ed.  5,  I,  464  sqq. 
Teuffel,  Roem.  Literat.  ed.  2,  p.  116  sqq.,  Nissen,  Krit.  Un- 
tersuchungen  iiber  die  Quellen  der  4.  und  5.  Decade  des  LItIus 
p.  86  sqq. 


postea  nobis  erit  agendum.  Ad  tempus  vero  satis  erit 
significasse  nonnuUas  indiligentias,  quae  per  universam  Li- 
vianam  narrationem  alterius  belli  Punici  latius  patent.  Velut 
cum  numeris  legionum,  quos  singulis  exercitibus  perlustratis 
Livius  edidit,  nonnunquam  minus  conveniunt  ipsae  enume- 
rationes.  Deinde  interdum  non  satis  liquet,  utnim  legiones 
nescio  quae  dimissae  an  etiamtum,  ut  in  armis,  in  rationem 
inducendae  sint.  Rursus  de  aliis  copiis,  num  omnino  pro 
legionibus  adnumeratae,  aut  certe  quot  legiones  adnumera- 
tae  sint,  exploratum  non  est.  Insignis  autem  inconstantia 
apparet  in  iis  legionibus,  quibus  in  Hispania  bellum  gestum 
est.  Eae  enim  ab  initio  belli  usque  ad  annum  543  a.  u.  c. 
non  in  summam  copiarum  Romanarum  adscriptae  sunt,  ab 
illo  anno  sunt.  Quam  inconstantiam  scientem  et  prudentem 
admisisse  Livium  ex  eo  coUigas,  quod  illo  anno  missis  in 
Hispaniam  et  claris  imperatoribus  et  subsidiorum  magno 
numero  impigre  bellum  redintegratum  est  magisque  in  dies, 
praesertim  quum  capta  Capua  in  Italia  consisteret  quo- 
dammodo  bellum,  res  Hispanienses  oculos  animosque  homi- 
num  in  se  converterunt.  Sed  nusquam  ne  minima  quidem 
significatio  Livii  legitur,  qua  de  causa  aliam  rationem  ante 
annum  543,  aliam  postea  secutus  sit.  Immo  sibi  ipse  con- 
scius  mutatae  rationis  non  videtur  fuisse.  Quin  commemo- 
ratis  duobus  Scipionibus  (25,  3,  6)  —  qui  quamquam  iam 
inde  ab  anno  537  in  Hispania  exercitui  praeerant,  semper 
tamen  in  perlustrandis  exercitibus  praetermissi  sunt  —  fieri 
non  potest  quin  etiam  legentium  animi  confundantur.  Prorsus 
enim  apparet  —  quod  infra  videbimus,  cf.  p.  48.  49.  —  in 
numero  trium  et  viginti  legionum,  quem  tradit  Livius  1.  1., 
copias  Scipionum  non  esse  adnumeratas  ^). 

Praeter  pontificum  autem  annales,  ex  quibus  ea  maxime, 
quae  initio  uniuscuiusque  anni  legimus  de  exercitibus  Ro- 


1)  Aliter  censet  Weissenbornius,  qui  eas  copias  pro  duabus  le- 
gionibus  in  ratione  ducit. 

manis,  congesta  sunt,  alios  quoque  auctores  progrediente 
narratione  secutus  est  Livius.  Qui  et  ipsi  inter  se  et  cum 
pontificum  annalibus  saepenumero  minns  conveniunt.  Ceterum 
de  plerisqne,  quae  aut  a  pontificum  annalibus,  aut  ab  aliis 
auctoribus,  aut  etiam  ab  utrisque  repetita  inter  se  discre- 
pant,  omnino  non  laborasse  Livius  videtur;  quare  permnltas 
inconstantias  ut  perspicere  possumus,  ita  tollere  nequimus, 
satisque  habebimus,  si  nonnullis  sententiis  nostris  fidem 
aliquam  fecerimus,  ad  certum  vero  ut  redigamus,  rarius 
nobis  eveniet. 

lam  si  quaerimus,  quanam  ratione  facillime  id,  quod 
petimus,  assecuturi  simus,  res  ipsa  ferre  videtur,  ut  dupli- 
cem  viam  ingrediamur.  Etenim  eius  temporis,  quo  nondum 
copiae  Romanorum  multifariam  dispergebantur,  sed  magni 
semper  exercitus  in  unum  cogebantur,  donec  postremo 
omnes  fere,  qui  in  armis  erant,  in  campo  Cannensi  occisi 
sunt,  —  illius,  inquam,  temporis  legiones  cunctas  sub  uno 
aspectu  ponere  haud  difficile  est.  Aliter  res  sese  habet  post 
pugnam  Cannensem.  Novi  enim  exercitus,  qui  post  illam 
cladem  conscripti  sunt,  in  provinciis  plane  diversis  bellum 
gesserunt ;  complures  uno  tempore  belli  sedes  fuerunt,  deni- 
que  magni  exercitus  in  unum  locum  contracti  non  iam 
reperiuntur  praeter  eum,  quo  Capua  obsessa  et  alterum,  quo 
Hasdrubal  ad  Metaurum  victus  est,  qui  uterque  numero 
prope  accedit  ad  magnum  illum  exercitum  Cannensem.  Ita- 
que  res  monet,  ut  deinceps  ad  singulos  exercitus  variosque 
casus,  qui  eis  acciderunt,  animum  referamus;  quorum  pri- 
mum  locum  obtineant  necesse  est  legiones  eae,  quae  Can- 
nenses  per  totum  bellum  appellatae  sunt,  ut  quae  et  in 
priore  et  in  posteriore  velut  actu  huius  belli  partes  suas 
egerint  nec  nisi  finito  bello  de  scena  decesserint.  Postremo 
vero,  si  singula  spectaverimus,  innisi  et  iis,  quae  ex  Livio 
ceterisque  auctoribus  perspexerimus,  et  iis,  quae  nobis  ipsis 
explorare  contigerit,  omnes  exercitus,  quibus  per  universum 
bellum  res  publica  Romana  gesta  est,  in  unum  conferemus. 


lam  igitnr  si  eos  exercitus  percensere  volumus,  qui 
usque  ad  pugnam  Oannensem  bellum  gesserunt,  primus 
spectandus  est  is  exercitus,  qui  sub  P.  Scipione  ad  Trebiam 
pugnavit. 

Livius,  quo  loco  agit  de  belli  apparatibus,  qui  in  an- 
num  536  facti  sint,  (21,  17)  sex  legiones  decretas  esse  dicit, 
ita  ut  binas  consules  illius  anni  acciperent,  duabus  Gallia 
occuparetur.  Addit  illo  loco,  Scipioni  minus  copiarum  da- 
tum  esse,  quam  Sempronio,  quia  in  easdem  fere  regiones  *), 
in  quag  Scipionem,  validum  exercitum  sub  Manlio  praetore 
senatus  missurus  fuerit.  Nihil  enim  aliud  significat  „mitte- 
batur",  quam  si  dixisset  Livius  ^missuri  erant" ;  uno  igitur 
tempore  et  consules  et  Manlius  profecturi  fuisse  videntur. 
lam  quum  planis  verbis  commemoratum  sit,  divisam  inter 
duos  imperatores  in  illis  regionibus,  i.  e.  in  Gallia  et  Hi- 
spania,  belli  administrationem  causam  fuisse,  cur  alterius 
consulis  exercitus  imminueretur,  existimare  facile  possumus, 
aliquanto  maiorem  fuisse  Sempronii  exercitum.  Cui  tamen 
opinioni  minime  res  ipsa  respondet.  Nam  praeter  exiguam 
manum  sociorum,  quibus  superabat  coUegam  Sempronius, 
plane  nihil  interfuit  inter  utrumque  exercitum.  Quumque 
Livium  ipsum  non  fugerit,  sane  infinunm  esse  ad  proban- 
dum  illud  „minus  copiarum",  id  addidit,  navium  maxime 
numerum  Scipioni  imminntum  esse,  quibus  Iquidem  verbis 
magnum  discrimen  inter  terrestres  copias  fuisse  ipse  negat. 
lam  vero  nostro  iure  quaerimus,  qui  fieri  potuerit,  ut  exer- 
citus  terrester  in  Galliam  missus  causa  exsisteret  classis 
Scipioni  imminuendae.  Immo,  quae  vera  causa  fuerit,  cur 
minor  classis  in  Hispaniam  mitteretur,  statim  Livius  signi- 
ficat,  quum  dicit:  „neque  enim  mari  venturum  aut  ea  parte 


1)  „et  ipse"  enim,  quod  dicit  Livius  (§  7),  cum  Weissenbornio 
sic  intellegimus:  „weil  wenigstens  im  Ganzen  die  Richtung  eine 
gleiche  war,  wie  die  des  Scipio,  entgegengesetzt  der  des  Sempronius", 
quod  postea  his  verbis  explanatur:  eodem  versa  in  Punicum  bellum- 

belli  dimicatnram  hostem  credebant."  Ut  antem  deminutio 
illa  prorsns  in  dnbinm  nobis  vocanda  videtur,  ita  ne  ea 
quidem  offensione  vacant,  quae  paulo  post  Livius  dicit: 
„dnas  legiones  Romanas  ....  Gallia  provincia  habuit", 
quoniam  hoc  loco  de  ea  re  solum  agendum  erat,  quantae 
copiae  illo  tempore  ad  bellum  apparatae  sint;  in  qnarum 
numero  Livius  etiam  Manlianas  illas  legiones  fuisse  vult, 
dicit  enim  „L.  Manlius  praetor  mittebatnr  .  .  ." 

Quam  difficultatem  ut  expediamus,  prius  locum  Polybii 
(III,  40),  alium  deinde  Livii  cognoscere  oportet.  Polybius 
enim  1.  1.  Manlium  cum  una  legione  iam  occupasse  Galliam 
dicit,  priusqnam  consules  egrederentur,  quod  factum  est 
ineunte  aestate  (Pol.  III,  41,  2).  Deinde  quum  Manlius  a 
Bois  magnam  cladem  accepisset,  legiones,  qnae  Scipioni 
decretae  erant,  duce  praetore,  cuius  nomen  Polybius  non 
edidit,  in  Galliam  snbmissae  sunt,  novumque  exercitum 
Scipio  conscribere  iussus  est.  Similia  his  narrantur  a  Livio 
(21,  25—26).  Manlius  enim,  qui  nondum  profectis  Roma 
consulibus  cum  exercitu  Galliam  tenet,  Mutinae  coloniae, 
quae  in  periculo  erat,  auxilium  iaturus  in  insidias  cadit 
maximoque  detrimento  afficitur  *).  Cui  deinde  G.  Atilius 
praetor  cum  altera  legione  Scipionis  consulis  subsidio  mit- 
titur,  novamque  Scipio  in  locum  eius  legionis  conscripsit. 
Ex  his  duobus  locis,  quorum  communem  fontem  fuisse  recte 
monet  Kellerus^),  summa  efficitur  haec:  primum  constat, 
Manlium  ineunte  aestate  Galliam  iam  cum  praesidio  obtinu- 
isse,  deinde  exercitum  eius  sive  una  sive  duabus  Scipionis 
legionibus  auctum  esse.  —  Quodsi  haec  certa  sunt,  iam  re- 
vertamur  ad  ea,  quae  supra  dixit  Livius  (c.  17) :  „Scipioni 
minus  copiarum  datum,  quia  L.  Manlius  ....  mittebatur." 


1)  Bis  eandem  rein  —  i.  e.  impetum  in  Manlium  factum  — 
narrare  Livium  in  capite  25  recte  nobis  dicere  videtur  C  Peter, 
„Liviu8  und  Polybius"  Halle,  1864  (p.  13). 

2)  «Der  zweite  punische  Krieg  und  seine  Quellen"  p.  177. 

Quae  qnidem  verba  ad  arbitriam  suum  admiscuisse  et, 
qnemcunque  auctorem  illo  «apite  secutus  est,  eins  narratio- 
nem  immutavisse  Livius  videtur,  Plane  enim  non  dubium 
est,  quin  deminutio  consularis  exercitus,  de  qua  agit  illo 
loco,  nihil  aliud  sit,  quam  auxilium  sub  Atilio  in  Galliam 
missum.  Quae  autem  res  in  errorem  Livium  induxerit,  fa- 
cile  intellegi  potest:  scilicet,  quum  illa  scriberet,  iam  apud 
alium  illum  auctorem  legerat,  ad  Maulium  de  Seipionis 
exercitu  auxilium  missum  esse,  quo  factum  est,  ut  plane 
aliena  confunderet. 

lam  in  eo  dissentiunt  Livius  et  Polybiiis,  quod  Livius 
initio  statim  anni  sex  legiones  confectas,  Polybius  ab  initio 
quattuor  tantum  legionibus  more  usitato  conscriptis  *)  postea 
demum  novo  dilectu  numerum  legionum  auctum  esse  censet. 
Quorum  multo  nobis  praestare  ad  fidem  videtur  Polybius. 
Romani  enim,  qui,  ut  ex  omnibus  apparet,  quantam  vim 
seditiones  Gallicae  habiturae  essent  ad  imminentis  belli 
eventum,  illo  tempore  nondum  intellexerant,  nonnisi  cala- 
mitate  docti  a  consuetudine  sua,  qua  duobus  consularibus 
exercitibus  binarum  legionuiji  bella  gerebant,  revocati  viden- 
tur  esse.  Quare  minorem  curam  Galliae  initio  fuisse  facile 
credemus,  verique  simillima  est  Mommseni  ^)  sententia,  Man- 
lianum  exercitum  initio  Scipioni  decretum  fuisse,  ut  in 
Hispaniam  eum  duceret. 

lam  numerus  legionum,  quae  in  Gallia  fuerint,  in  du- 
bium  venit.  Polybius  1.  1.  quartae  legionis  mentionem  facit, 
nec  repugnat  sententiae,  unam  legionem  initio  in  Gallia 
fuisse,  locus  Livii  (c.  25—26).  In  eo  vero  minus  conveniunt, 
quod  Livius  unam  legionem  sub  G.  Atilio  praetore  submis- 


1)  Eam  enim  legionem,  quae  in  Gallia  erat,  quam  r^raprov  ajgu- 
Tonedov  appellat  Polybius  (III,  40,  13)  consularem  fuisse  vel  ex  eo 
adducimur  ut  putemus,  quod,  ut  infra  demonstrandum  erit  (cf.  p.  44), 
quattaor  primae  legiones  uniuscuiusque  anni  consulam  erant. 

2)  R.  G.  I »,  p.  584. 

8am  esse  retulit,  Polybius  contra  (III,  40,  14)  dixit:  to 
/<fiV  zq}  rioTtXifi)  rtQoxe^eiQcafiiva  OTQaTOTteSa  .  .  .  i§- 
aneoxeXXov  et  postea:  aXka  di  avvdyeiv  ....  Quae  quidem 
verba  Polybii  minus  accurate  dicta  esse  censebit,  qui  duos 
locos  Livianos  respexerit.  Nam  primum  quidem  rursus  re- 
grediendum  est  ad  verba  illa  (cap.  17):  „dua8  legiones  Ro- 
manas  Gailia  provincia  habuit",  quae  non  apte  dicta  esse 
illo  loco  supra  iam  commemoravimus.  Quemadmodum  igitur 
ante  vidimus,  deminutionem  copiarum  Scipionis  per  errorfem 
positam  esse  pro  auxilio  postea  in  Galliam  misso,  sic  etiam 
duabus  illis  legionibus  statum  Galliae  post  missum 
sub  Atilio  auxilium  recte  significari  putamus,  ita  ut 
haec  quoque  verba  in  lontem,  quem  illo  capite  secutus  est 
Livius,  immixta  sint. 

Alter  vero  locus,  quo  sententia  illa,  duas  omnino  legio- 
nes  in  Gallia  fuisse,  confirmatur,  reperitur  c.  63,  15,  quo 
loco  duas  legiones  sub  Atilio  fuisse  Livius  plane  et  dilucide 
dicit.  Quare  aut  per  errorem,  aut  per  neglegentiam  Poly- 
bium  Tti  aTQaroTteda  dixisse  pro  una  legione  statuimus  et 
Mommseno  assentimur,  qui  *)  unam  legionem  prius  sub  Man- 
lio,  alteram  deinde  sub  Atilio  in  Galliam  missam  esse 
censet. 

Scipio  postquam  Gnaeum  fratrem  cum  maxima  parte 
exercitus  ^)  in  Hispaniam  misit  (Liv.  c.  32,  3),  ipse  a  duo- 
bus  praetoribus  duarum  legionum  exercitu  accepto  quam 
celerrime  poterat  ad  Padum  contendit  et  deinde  cum  Hanni- 
bale  ad  Ticinum  acie  conflixit.  Post  hoc  proelium  alter 
consul  Sempronius,  qui  etiamtum  in  Sicilia  erat,  in  Africam 
traiecturus,  copias  suas  cum  Scipione  coniunxit  (Liv.  c.  51, 
5— -7.  Pol.  III,  68).  Sequitur  pugna  ad  Trebiam  facta. 
Ex  qua  mediam  tantum  aciem  Romanorum  maxima  ex  parte 

1)  R.  G.  I »  p.  695. 

2)  Pol.  III,  66,  5  et  Appianus  Hispan.  c.   14   omnem  exercitam 
missum  referunt. 

Placentiam  effiigisse  et  Livius  et  Polybius  narrant.  Quo- 
rum  numerus  fuit  milia  decem,  eosque  postea  dispersae 
manus  et  equitum  et  peditum  secutae  sunt.  (Liv.  c.  56, 
2  sqq.  Pol.  III,  74,  4  sqq.)  Utrius  vero  exeicitus  illa  de- 
cem  milia  fuerint,  discemi  non  potest,  propterea  quod  nec 
Livius  nec  Polybius  accuratius  descripsit,  quo  ordine  milites 
in  illa  pugna  instructi  fuerint.  Post  pugnam  Scipionem 
praesidia  castrorum  et  alias  nonnullas  manus  Placentiam, 
inde  Cremonam  duxisse  Livius  narrat  c.  56,  8.  Qui  disces- 
sus  Scipionis  a  Placentia  ita  videtur  intellegendus,  ut  uter- 
que  consul,  Scipio  Cremonae,  Sempronius  Placentiae,  suarum 
legionum  reliquiis  praefuerit. 

lam  quaerendum  nobis  est,  qui  fuerit  exercitus  G.  Fla- 
minii  ad  lacum  Trasumennum.  De  quo  plane  non  convenit 
inter  auctores.  Quin  etiam  Livius  ipse  minime  sibi  constat, 
qui,  quum  initio  capitis  63  commemorarit,  eas  tantum  co- 
pias,  quae  Placentiae  hibemarint,  i.  e.  Sempronianas  legiones, 
Flaminio  sorte  evenisse,  in  eodem  illo  capite  plane  et  dilu- 
cide  dicat  (§  13),  utrumque  exercitum  eum  accepisse. 
Appianus  (Hann.  c.  8)  Servilium,  consulem  altemm,  ad 
Padum  —  i.  e.  Cremonae  —  a  Scipione  traditum  imperium 
accepisse  dicit,  quod  si  conferimus  cum  priore  illo  loco 
Liviano  (c.  63  init.),  id  videtur  effici,  ut  binas  uterque 
consul  legiones  superioris  anni  acceperit^).  Eas  au- 
tem  legiones  supplemento  expletas  et  denuo  constitutas  esse 
ut  rei  ipsius  natura  existimandum  est,  ita  colligi  potest  ex 
verbis  Polybii  (III,  75,  6.  77,  1.),  qui  utramque  consulem 
cum  novo  exercitu  Roma  profectum  dicit,  in  Etrariam*) 
Flaminium,  Servilium  Ariminum,  atque  adeo  nihil  onmino 
adicit  de  superioris  anni  exercitibus  consularibus.  lam  id 
venit  in  dubium,  numquae  legiones  novae  conscriptae  sint 


1)  Mommsen  R.  6.  I.  p.  600. 

2)  BectisBime  Weissenb.  monet,  per  errorem  in  capite  63.    Ari- 
minum  a  Livio  dictum  esse  pro  Arretio. 

praeter  snpplementa  illa  et  eas  legiones,  qnae  in  Sardiniam, 
Siciliam,  Hispaniam  missae  snnt  —  de  qnibus  postea  erit 
agendum.  Quod  negat  Mommsenus  I.  1.  Attamen  complures 
causae  sunt,  cur  ab  eo  dissentiamus.  Nam  primum  quidem, 
quod  Livius  (c.  63,  15)  duas  legiones  a  Sempronio,  duas 
ab  Atilio  Flaminium  accepisse  dicit,  sane  fide  dignum  non 
yidetur;  ceterum  his  verbis,  quamquam  per  errorem  ea 
dicta  esse  concedimus,  tamen  adducimur  ut  credamus,  Li- 
vium  apud  aliquem  auctorem  quattuor  legiones,  quibus 
Flaminius  praefaerit,  invenisse;  quod  deinde  duas  eum  ab 
Atilio  accepisse  dicit,  id  errore  esse  factum.  Quattuor  au- 
tem  legiones  Flaminio  fuisse  propterea  etiam  putamus,  quia 
Appianus  (Hann.  c.  8),  postquam  dixit,  tredecim  omnino 
faisse  legiones  Romanas  —  in  quo  optimos  sine  dubio 
auctores  secutus  est  —  hoc  addidit:  zd  nXiova  S'  ^yov  ini 
Tov  ^^vvifiav  oi  . . .  vnaioi.  Non  enim  ra  nXeova  —  i.  e. 
maiorem  partem  copiarum  novo  dilectu  conscriptarum  — 
dicere  poterat,  si  supplementa  tantum  in  quattuor  legiones 
essent  conscripta.  Nec  omnino  numerus  ille  tredecim  le- 
gionum  effici  computatione  potest,  nisi  quattuor  legiones 
Flaminium  habuisse  statuimus.  Denique  haec  sententia  con- 
finnabitur,  si,  quae  de  numero  militum  ab  auctoribus  in 
describenda  pugna  ad  Trasumennum  facta  tradita  sunt, 
respexerimus.  Nam  ut  Appianum  omittamus,  qui  unus  di- 
screpat  ab  aliis,  et  Polybius  (c.  84,  7),  et  Plutarchus  (Fab. 
Max.  c.  3.)  et  Livius  (22,  7,  2)  quindecim  milia  in  acie 
caesa  esse  referunt,  captos  Polybius  et  Plutarchus  item 
quindecim  milia,  sparsos  denique  fuga  Livius  decem  nulia 
addit.  Quod  apud  Livium  nihil  omnino  de  captivis  legimus, 
permirum  videtur,  nec  certe  credere  possumus,  eos  plane 
ab  eo  esse  omissos.  Immo,  quod  Carolus  Petems ')  coniecit, 


1)  „Liviu8  und  Polybius"  p.  33.  Causa  Peteri  gravissima  est 
quod  aliis  in  rebus  omnibus  Plutarchi  oum  Livio,  quem  potissimum 
auctorem  ab  eo  adhibitum  esse  docet  p.  59  sqq.,  summa  consensio  sit. 

proxime  ad  verum  aceedere  videtur,  deesse  illo  loco  (c.  7,  2) 
post  verba:  „quindecim  milia  in  acie  caesa''  haec:  ,,totidem 
capta",  ita  ut  universus  numerus  eorum,  qui  ad  Trasumen- 
num  lacum  pugnaverint,  quadraginta  milium  efficiatur.  Qnod 
autem  Livius  decem  milia  hominum  ex  clade  effugisse  di- 
cit,  minime  nobis  in  animo  est  contendere,  re  vera  hunc 
eorum  fuisse  numerum,  sed  id  solum  pro  certo  habemus, 
decem  milia  fuisse  eorum,  qui  nec  in  ipsa  pugna  interfecti 
nec  capti  sint.  Quid  vero  iis  factum  sit,  ad  certum  quidem 
redigere  non  possumus;  suspicari  certe  licet.  Nam  praeter- 
quam  quod  ne  Polybii  quidem  narratio  obstat,  quominus 
aliquem  numerum,  extremi  praesertim  agminis,  elapsum 
esse  putemus,  id  non  videtur  neglegentia  praeterenndum, 
quod,  ut  Livius  quindecim  milia  in  acie  caesa  esse  dicit, 
ita  et  Polybius  alios  vult  esse  eos,  qui  per  vallem  pugnan- 
tes  occiderint,  alios,  qui  per  lacum  foede  perierint.  Et  illos 
quidem  dicit  quindecim  ferme  milia  fuisse,  horum  numerum 
non  edidit  —  sed  haudscio  an  non  prorsus  inane  sit,  quod 
tradit  Appianus  —  qui  non  disiunxit  duo  illa  genera  mor- 
tuorum  — ,  viginti  milia  omnino  cum  Flaminio  interfecta 
esse.  Ex  omnibus  igitur,  quae  disceptavimus,  quattuor  le- 
giones  Flaminio  tribuendae  videntur,  quarum  duae  fuerunt 
eae,  quae  Placentiae  hibemaverant,  duas  cum  supplementis 
Roma  secum  abduxit  Flaminius. 

Servilium  consulem,  quemadmodum  iam  supra  comme- 
moravimus,  Appianus  (c.  8.)  duarum  legionum  Cremonen- 
sium  reliquias  accepisse  significat,  quas  et  ipsas  magnopere 
auctas  esse  constat  (cf.  Pol.  III,  75,  6).  Quod  autem  Ap- 
pianus  (c.  10)  quadraginta  milia  —  i.  e.  quattuor  legiones 
—  fuisse  Servilio  dicit,  minime  fide  dignum  videtur  neque 
uUo  alio  loco,  ne  ipsius  quidem  Appiani,  confirmatur.  Immo 
ex  Liv.  22,  27,  10  non  amplius  duas  legiones  fiiisse  colligi 
potest,  quum  Fabii  dictatoris  exercitus  adiecto  Serviliano 
quattuor  legionum  fuerit. 

Sequitur  illud  tempus,  quo  Q.  Fabius  Maximus  dictator 


16 

contra  Hannibalem  rem  gessit.  Quem  Polybius  (III,  88,  7) 
quattuor  legioncs  conscripsisse  dicit,  neque  repugnant,  quae 
Livius  tradit  (c.  1 1) ').  Id  autem  parum  constat,  utrum  cum 
quattuor  legionibus  dictator  profectus  sit,  quod  dicit  Poly- 
bius  1.  1.,  an  duabus  Romae  relictis  duas  tantum  eduxerit 
(Liv.  c.  11,  3.  c.  27,  10).  Et  nobis  quidem  praestare  vide- 
tur,  quod  Livius  narrat ;  etenim  post  pugnam  ad  Trasumen- 
num  lacum  non  id  solum  Romanis  agendum  erat,  ut  quam 
maximi  exercitus  emitterentur,  qui  acie  cum  hostibus  con- 
fligerent,  sed,  quum  communis  omnium  metus  exstitisset, 
ne  Hannibal  victor  urbem  ipsam  obsideret,  haec  et  ipsa 
valido  praesidio  erat  firmanda.  Quare  nisi  per  errorem 
lapsus  est  Polybius,  ita  videtur  interpretandum  esse,  quod 
dicit  c.  88,  coniunctos  esse  Servilii  cum  Fabii  militibus, 
ut  quattuor  legiones  dictatoris,  quae  «t  tov  xaigov  conscri- 
ptae  erant,  proficiscentes  Roma  non  iustum  suum  numerum 
habuisse,  sed  ex  Serviliano  exercitu  optimo  quoque  electo 
completas  esse  statuamus.  Qui  deinde  reliqui  erant  militum 
—  quam  naQaTiofiTtrjv  dicit  Polybius  —  eos  a  Servilio  Ro- 
mam  reductos  novoque  dilectu  ad  duarum  legionum  nume- 
rum  auctos  esse  conici  potest.  Utut  autem  res  se  habet, 
quattuor  tantum  legiones  in  castris  dictatoris  fuisse  ut  ex 
Livii  planissima  narratione,  ita  ex  ipsius  Polybii  verbis 
apparet  (c.  107  extr.):  ov  ^iovov  TezraQaiv,  dkX'  oxtw 
axQaroTtidoig  .  .  .  rtQO^QtjvTo  diay.iv3vv£V€iv  *). 

Quae  deinde  per  illum  annum  Fabio  primum  et  Minucio 


1)  duas  enim  legiones  se  adiectanim  ad  Serrilianam  exercitum 
dictator  dicit,  ad  quas  accedunt  (§  7,  §  9)  copiae,  quae  in  urbe  re- 
manserunt,  quae  duae  videntur  fuisse  (cf.  p.  17)  praeter  leg^onem 
classicam  (Liv.  c.  57,  7). 

2)  Minime  vero  ex  illo  loco  colligendum  videtur,  omnino  ex  illo 
demum  anno  (588)  plus  quattuor  legionibus  in  Italia  belligeratum 
esse.  Immo  octo  legiones  ei  exercitni,  qui  tum  contra  Hannibalem 
in  armis  erat,  opponuntur ;  sex  legiones  iam  ante  pugnam  ad  Trasu- 
mennnm  factam  sub  consulibus  fuisse  non  negat  illis  verbis  Polybiua. 

ducibus,  deinde  Regulo  et  Servilio  consulibus  evenerunt, 
disputationem  non  desiderant.  Insequenti  autem  anno  etsi 
sane  perspicua  res  esse  videtur,  tameu  percaute  de  novo 
dilectu  Livius  agit  (c.  36).  Dicit  enim:  decem  milia  novo- 
rum  militum  alii  scripta  in  supplementum,  alii  novas  quat- 
tuor  legiones,  ut  octo  legionibus  rem  gererent;  numero  quo- 
que  peditum  equitumque  legiones  auctas  . . .  quidam  auctores 
sunt.  Sed  et  ex  iis,  quae  disserit  Polybius  (c.  l67)  et  ex 
numeris,  qui  alias  de  exercitu  Cannensi  reperiuntur,  apparet, 
tria  illa  senatui  placuisse,  i.  e.  octo  legiones  quiuoruni  mi- 
lium  peditum,  trecenorum  equitum  confectas  esse,  quae 
contra  Hannibalem  pugnarent.  Ad  quas  accedunt  novae 
legiones  urbanae  (Liv.  23,  14,  2).  Quid  autem  superioris 
anni  legionibus  urbanis  factum  sit,  parum  constat;  quae 
tanien  haudscio  an  fuerint  Gallicae  legiones  (Liv.  23,  24, 
8)  ^),  quae  sub  L.  Postumio  missae  paulo  post  pugnam 
Cannensem  cum  duce  deletae  sunt,  (ib.  §  6 — 13)  —  quas 
quidem  novo  dilectu  conscriptas  esse  nec  legimus  usquam, 
nec  verisimile  est  propterea  quod  etiamtum  Servilio  et  Re- 
gulo  consulibus,  i.  e.  anno  537  Postumius  missus  est 
(Polyb.  III,  106,  6).  Quod  autem  Livius  significat  (23, 
24,  8),  cives  Romanos  tantum  in  illis  legionibus  fuisse,  ad 
quos  deinde  in  agro  Umbro  et  Piceno  socii  adiecti  sint, 
plane  convenit  cum  nostra  sententia,  fuisse  hunc  exercitum 
eundem,  quem  urbanum  Livius  22,  11,  9  appellavit. 

Exercitus  Cannensis,  qui  nunc  nobis  spectandus  est, 
ex  duabus  partibus  compositus  erat,  veterum  militum  et 
tironum;  utraque  autem  pars  quattuor  legionum  erat.  Et 
illi  quidem  maxima  ex  parte  fuerunt  —  praeter  eos,  qui 
ad  Trebiam  pugnaverant  —  ii  milites,  quos  superiore  anno 
Servilius  et  Fabius  conscripserant;   ad  quos  accessisse  vi- 

1)  Unam  tantum  legionem  missam  esse  Polybius  tradit  (c,  106,  6). 
Fortasse  exercitum  urbanum,  sociis  nondum  adiectis,  pro  una  legione 
habuit,  qui  deinde  post  accessionem  sociorum  haudscio  an  in  duas 
divisus  sit. 

dentur  captivi,  quos  permutatos  esse  Liv.  (22,  23,  7)  et 
Plutarehus  (Fab.  Max,  c.  7  extr.)  narrant.  Quum  autem 
eae  legiones  diutinis  proeliis  magnam  iacturam  accepissent, 
novorum  quoque  militum  magnus  numerus  iis  adiectus  est 
(cf.  Liv.  0.  36,  2).  Quodsi  Livius  (c.  40,  7)  copias  Roma- 
norum  parte  dimidia  auctas  esse  dicit,  numerum  legionum 
solum  respicit  —  erant  enim  quattuor  novorum,  quattuor 
veterum  militum  — ,  nuUa  eius  rei  ratione  habita,  quod  ve- 
teribus  quoque  legionibus  novi  milites  immixti  erant;  sin 
alio  loco  (c.  41,  5)  legimus:  duas  prope  partes  tironum, 
haec  verba  edocent,  quot  in  universo  exercitu  et  veterum 
militum  et  tironum  fuerint.  Universum  vero  numerum  eo- 
rum,  qui  apud  Cannas  pugnaverint,  Polybius  (III,  113,  5) 
octoginta  milia  peditum,  sex  equitum,  Plutarchus  duodeno- 
naginta  milia  (Fab.  Max.  c.  14),  Livius  (c.  36,  4)  *)  septem 
et  octoginta  milia  et  ducentos  fuisse  dicit.  Apparet  igitur, 
ferme  congruere  numerum  inter  auctores  ^).  Ceterum  plane 
uon  eadem  consensio  est  de  iis,  quae  in  pugna  evenerunt, 
et  imprimis,  quot  homines  interfecti  sint,  ut  conveniat,  nuUo 
modo  effici  potest.  Subdubitans  Livius  (c.  49,  15):  Qua- 
draginta  quinque  milia  quingenti  pedites,  duo  milia  septin- 
genti  equites  caesi  dicuntur  —  in  quo  tamen  id  miramur, 
quod  numerum  tam  accurate  ediderit;  contra  Appianus 
(c.  25)  et  Plutarchus  (Fab.  Max.  16)  numero  summatim 
comprehenso  quinquaginta  milia  caesa  referunt.  Quibus 
omnibus  repugnant  verba  Polybii  (III,  117,  4):  elg  ema 
fj.vQiadaq  eneaov  evyevwg,  quae  quidem  nobis  prorsus  pro 
explorato  habenda  esse  videntur.  Nam  nimis  eum  auxisse 
numerum  in  tanta  re  praesertim  haud  fere  quisquam  exi- 
stimet,  qui  reputaverit,  quam  non  fuerit  levitas  animo  Po- 


1)  Qaae  verba  utrum  ab  ipso  Livio  oriunda,  an  iusiticia  sint, 
nihil  nobis  refert;  si  enim  insiticia  sunt,  prorsus  tamen  recte  com- 
putata  apparet,  quae  Livius  singillatim  antea  dinumerarat. 

2)  Unus  discrepat  Appianus,  qui  septuaginta  milia  peditum,  sex 
equitum  fuisse  dicit  (Hann.  c.  17). 

lybii  insita.  Hoc  igitar  si  constare  pntamns,  septuaginta 
milia  in  pngna  Cannensi  caesa  esse,  facile  acquiescere  pos- 
snmus  in  hac  sententia,  Livium  narrationem  eiusmodi  esse 
secntum,  quae  scriptori  Romano  minus  horrenda  videretur, 
quippe  qui  vel  illi  numero  multo  minori  cum  aliqua  dubi- 
tatione  „dicuntur  caesi"  addiderit. 

Vehementer  autem  offendimus  in  iis,  quae  paulo  ante 
apud  Polybium  leguntur  (117,  3):  «c  di  rwv  TcetiHv  fiaxo- 
(.isvoi  f-iev  kttkiooav  slg  fivQiovg,  ot  <J'  exTOg  ovreg  rrjg  f^axTjg. 
Nam  nemo  fere  erit  quin  miretur,  quonam  tempore  aut  quo 
loco  in  illa  pugna  decem  milia  hominum  capi  potuerint. 
Immo  ex  omnibus,  quae  de  ea  tradita  sunt,  apparet,  qnam 
atrociter  pugnatum  sit  qnantaque  caedes  ubique  fuerit,  nec 
usquam  —  et  vel  mlnime  in  ipsius  Polybii  narratione  — 
ulla  mentio  fit,  maiorem  militum  manum  in  ipsa  pugna 
hosti  sese  dedidisse.  Itaque  multo  minores  sunt  numeri 
Plutarchi,  qui  quattuor  milia,  et  Livii,  qui  tria  milia  pedi- 
tum,  mille  quingentos  equites  captos  esse  tradit  (c.  49,  18), 
ne  hic  quidem  omissa  voce  illa,  quae  dubitationis  videtur: 
dicuntur  capta.  —  lam  paene  certum  videtur,  verba  illa 
Polybii  depravata  esse;  minime  enim  recte  inter  se  oppo- 
sita  sunt  fiaxofievoi  fiev  .  .  .  eig  fivQLOvg  .  .  .  ot  d'  enTog 
ovTeg.  Immo  numerus  aliquis  exspectatur  eorum,  qui  extra 
pngnam  capti  sint.  Qui  fuerint  autem  oi  hvdg  ovreg,  ex 
iis,  quae  sequnntur  (§  7  sqq.)  discimus.  Maximus  numerus 
fuit  eorum,  quos  praesidio  castris  Aemilius  PauUus  ante 
pugnam  reliquerat,  qui,  si  tempus  daret,  in  castra  Hanni- 
balis  impetum  facerent ;  quorum  duo  milia  caesa,  octo  milia 
capta  sunt.  Accedunt  duo  milia,  quae  Cannas  {enl  ra  xava 
Ti}v  ito^v  egvftaza  Polyb.)  confugerant,  ubi  ab  equitibus 
Numidis  circumventi  sunt  fcf.  Liv.  c.  49,  13).  Universus 
igitnr  numerus  eorum,  quos  captos  esse  Polybius  demonstrat, 
decem  milium  fuit.  lam  plane  perspicuum  est,  non  potuisse 
septuaginta  milia  interfici,  decem  milia  in  ipsa  pugna,  de- 
cem  post  pugnam  capi,  tria  milia  elabi  (e.  117,  3),  quum 

Polybius  supra  universum  exercitum  milium  sex  et  octo- 
giuta  fuisse  dixerit.  Haec  igitur  omuia  respicientibus  paene 
exploratum  nobis  est,  verba  eig  f^vQiovg,  quae  quapa  non 
sint  apta  loco  ei  quo  traduntur,  docuisse  nobis  videmur, 
locanda  esse  post  haec:  ol  d'  exTog  ....  fiaxrjg.  Quae 
vero  post  edlcoaav  fiaxofievoi  exciderint,  de  ea  re  videtur 
dubitari  posse.  Fuisse  aliquem  minorem  numerum  ex  eo 
colligas,  quod  Livius  quattuor  milia  et  quingentos,  Plutar- 
cbus  (Fab.  Max.  c.  16)  quattuor  milia  edidit.  Sed  quum 
vel  maxime  nobis  in  dubium  vocandum  videatur,  num 
omnino  in  pugna  captivi  facti  sint,  haudscio  an  non  nimiae 
audaciae  sit  conicere,  omnino  non  definitum  fuisse  aliquem 
numerum,  sed  eiusmodi  quid  esse  scriptum  a  Polybio: 
fiaxofisvoL  fiiv  eaXojoav  ovdeveg  —  sive  oXiyoi  — ,  o/  d* 
VAXog  ovteg  rrjg  fiaxr]g,  elg  fxvQiovg. 

lam  ad  ea,  quae  Livius  de  his  rebus  retulit,  nos  con- 
feramus.  Is  igitur  illam  manum,  quam  praesidio  castris 
relictam  Polybius  narrat,  initio  cum  reliquo  exercitu  egres- 
sam  esse  censet;  dicit  enim  (c.  49,  13):  tum  undique  effiise 
fugiunt;  septem  milia  hominum  in  minora  castra,  decem  in 
maiora,  duo  ferme  in  vicum  ipsum  Cannas  perfugerunt '). 
Deinde  postquam  ex  utrisque  castris  quinque  ferme  milia 
Canusium '  incolumes  pervenerunt  (Liv.  c.  50,  11.  52,  4), 
reliqui  omnes,  i.  e.  duodecim  milia  hominum,  per  pactionem 
arma  tradiderunt  (c.  52,  2.  4).  Ad  illos  autem,  qui  Canu- 
sium  ex  castris  confugerant,  postea  accesserunt  quattuor 
milia  et  quingenti,  qui  ex  ipsa  pugna  sparsi  erant  (Liv. 
c.  54,  1);  itaque  ad  decem  milia  hominum  Canusii  fuisse 
Livius  dicit  (c.  54,  4.  56,  2.  App.  Hann.  c.  26.  cf.  Liv. 
c.  54,  6:  aliqua  species  consularis  exercitus).  Si  vero  Po- 
lybius  dicit  (c.  117,  3):  e^  avzov  xov  xivSvvov  TQioxi^oi 
fiovov  diiq)vyov,  praetermisisse  tantum,  non  negasse  videtur, 


1)  Cui  loco  sane  repugnant,  quae  c.  59,  9  dicuntur,  ut  quae  ali- 
unde  sumpta  videantur. 

alios  praeter  illa  tria  milia  in  castra  primum,  sive  maiora, 
sive  minora,  deinde  Canusium  elapsos  esse.  Quod  Appia- 
nus  quoque  tradit  (Hann.  c.  26),  quamquam  mnlta  alia,  quae 
illo  loco  legimus,  minus  conveniunt  cum  Liviana  narratione. 
Ut  igitur  unum  in  locum  cogamus,  quae  de  Cannensi  exer- 
citu  pro  certo  riobis  habenda  videantur,  haec  fere  sunt:  ad 
septuaginta  milia  caesa,  decem  milia  capta  sunt,  ad  decem 
milia  Canusium  effugerunt. 

lam  igitur  eo  pervenimus,  ex  quo  ea  via,  quam  adhuc 
secuti  sumus,  relinquenda  nobis  est,  proinde  ac  belli  ge- 
rendi  plane  alia  ratio  ex  illo  tempore  fuit.  Singularum 
enim  aut  binarum  legionum  exercitus  per  se  ipsos  rem  ge- 
rentes  in  armis  per  multos  annos  fuerunt;  eorumque  quum 
uniuscuiusque  propria  memoria  exstet,  singulos  deinceps 
perlustremus  oportet.  Qua  in  re,  ut  iam  supra  dictum  est, 
initium  nobis  capiendum  erit  alegionibusCannensibus. 

Eas  igitur  haud  multo  post  cladem  Cannensem  Marcel- 
lus  accepit  (Liv.  22,  57,  8.  23,  25,  7.  c.  31,  4).  Adiecta 
iis  est  et  legio  classica,  quae  priore  iam  anno  conscripta 
esse  videtur  (cf.  Liv.  22,  11,  7 — 9.)  et  fortasse  pars  aliqua 
novorum  militum  supplementorum  loco,  quibus  utrisque  Can- 
nenses  ut  robora  legionum  opponuntur  23,  16,  8.  Non  multo 
autem  post  is  exercitus  rursus  disiunctus  est,  quum  atroci 
senatus  consulto  ii,  qui  ex  clade  Cannensi  effugerant,  in 
Siciliam  mitterentur  (23,  25,  7).  Ceterum  una  cum  iis  in 
Siciliam  venerunt  ex  lunii  dictatoris  exercitu  qui  minimi  robo- 
ris  esse  viderentur  (ib.  §  8)  aliosque  postea  in  supplementum 
iis  legionibus  missos  esse  conicere  licet.  Qui  ut  condicio- 
nibus  tam  duris  ipsi  adstricti  non  erant,  ita  compluribus 
locis  ab  illis  discemuntur,  velut  26,  1,  7.  8:  dum  ne  quem 
militem  legeret  ex  eo  numero,  quibus  senatus  missionem 
.  .  .  negasset.  Eum  igitur  exercitum  in  Siciliam  duxit  Ap- 
pius  Claudius  (23,  31,  4);  deinde  sub  variis  ducibus  per 
complures  annos  in  Sicilia  remansit.  Neque  tamen  militi- 
bus  Cannensibus  concessum  videtur  esse,   ut  ulli  proelio 

iiiteressent  (25,  6,  17.  Plut.  Marc.  13)  ').  Quod  enim  per 
Marcellum  a  senatu  petiverunt,  ut  in  eo  saltem  cum  cete- 
rarum  legionum  eondicione  sua  aequaretur,  praecise  iis 
negatum  est  (Liv.  25,  7,  3).  Socii  tristis  fortunae  iis  adiuncti 
sunt,  qui  supererant  ex  clade,  quam  Gn.  Fulvius  praetor 
anno  542  in  Apulia  acceperat  (Liv.  26,  1,  9);  deinde  postea 
—  anno  545  —  accesserunt  reliquiae  haud  exiguae  eius 
exercitus,  quem  superiore  anno  sub  Fulvio  Centumalo  pro- 
consule  Hannibal  maximo  detrimento  affecerat  (27,  7, 12.  13. 
c.  8,  13),  ii  quoque  iisdem  condicionibus,  quibus  illi,  ad- 
stricti.  lam  iusto  maiorem  numerum  duarum  legionum  fuisse 
suspicari  possumus  (cf.  Liv.  27,  8,  15:  egregie  suppletae 
legiones);  quare  quum  ad  illud  tempus  duo  exercitus  in 
Sicilia  fuissent  —  de  quorum  altero  paulo  post  nobis  agen- 
dum  erit  — ,  inde  ab  illo  anno  solae  illae  legiones  Cannenses 
praesidio  insulae  remanserunt  ^).  Quarum  fortuna  tandem 
aliquando  in  meiius  conversa  est,  quum  anno  550  Scipio 
velut  vindex  in  Siciliam  venit  in  Africam  traiecturus.  Is 
enim  Cannenses  praecipue  milites  ad  exsequendum  consi- 
lium  adhibuit,  non  sane  ea  de  causa,  qua  commotum  esse 
Scipionem  Livius  censet  29,  1,  13.  c.  24,  12  —  nam  sub 
Marcello  quidem  in  Sicilia  omnino  non,  in  Italia  nonnisi 
perexiguum  temporis  militaverant  — ;  immo  recte  Scipio  in- 
tellegebat,  quum  in  eo,  ut  quam  fortissime  dimicarent,  una 
spes  iis  esset  posita,  se  cum  illis  multo  maiora  perpetrare 
posse,  quam  cum  uUo  alio  exercitu.  Quum  vero  praesidio 
Siciliae  aliquae  copiae  relinquendae  essent,  et  ex  legionibus 
Cannensibus  et  ex  suis  voluntariis  eos,  qui  minus  idonei 


1)  Repngnant  sane,  quae  dicuntur  29,  24,  12.  Praestantiora  ta- 
men  ad  fidem  illa  videntur,  quum  in  nuUa  gravioris  momenti  re  le- 
gionum  Cannensium  mentio  facta  sit. 

2)  Quae  legimus  apud  Livium  29,  22,  12  (ii  exercitus,  qui  in 
Sicilia  erant)  et  c.  24,  8  (quas  potissimum  legiones  in  Africam  trai- 
ceret)  minus  diligenter  videntur  dicta  esse. 

viderentur,  segregavit,  ita  ut  duae  legiones  senorum  milium 
et  ducenorum  peditum,  trecenorum  equitum  exsisterent  (Sic 
enim  intellegendum  videtur,  quod  dicit  Livius  29,  24,  13, 
14).  Quanto  autem  exercitu  Scipio  in  Africam  traiecerit. 
neque  29,  25  init.,  neque  alias  Livius  commemoravit.  Ap- 
pianus  (Libyc.  13)  transmissos  esse  peditum  sedecim  milia, 
equites  mille  et  sexcentos,  apud  Zamam  pugnasse  tria  et 
viginti  milia  peditum,  mille  et  quingentos  equites  tradidit. 
Confecto  bello  omnem  exercitum  Scipio  domum  reduxit 
(Liv.  3*0,  45). 

Non  alienum  videtur,  post  legiones  Cannenses  ceteros 
exercitus  percensere,  qui  per  illud  bellum  in  Sicilia  rem 
gesserunt.  Et  earum  quidem  legionum,  quae  anno  537  in 
insulam  missae  (Pol.  III,  75.  App.  Hann.  8)  ^)  iam  anno  539 
in  Italiam  revocatae  sunt,  hoc  loco  obiter  tantum  mentio 
est  facienda,  utpote  quae  in  Italia  tantum  res  memorabiles 
confecerint.  lam  igitur  venimus  ad  eum  exercitum,  quo 
,  Marcellus  Syracusas  expugnavit.  Et  Marcellus  quidem  eum 
exercitum,  quem  post  missas  in  Siciliam  legiones  Cannenses 
acceperat,  —  erant  autem  duae  ex  iis  legionibus,  quae  post 
pugnam  Cannensem  conscriptae  pei"  annum  538  Romae  re- 
manserant  —  praesidio  ad  tuendam  Nolam  retento  sub  hie- 
mem  domum  dimisit  (Liv.  23,  48,  2).  Verisimillimum  autem 
est,  eas  legiones  peracta  hieme  deuuo  sub  arma  vocatas 
esse;  quumque,  ut  ex  Liv.  24,  11.  perspicimus,  duorum 
exercituum,  qui  anno  540  novi  educti  sunt,  —  nam  tertii, 
quae  fuerunt  legiones  urbanae,  hoc  loco  ratio  non  habenda 
est  —  alterum  Marcellum  accepisse  necesse  sit,  conicere 
certe  licet,  veteres  legiones  rursus  Marcello  evenisse.  Quod 
eo  magis  adducimur  ut  credamus,  quia  complura  sunt  exem- 
pla,  quibus  clarissimos   duces,   velut   Fabium,    Gracchum, 


1)  Omisit  hoc  dicere  Livius,  qui  tamen  significat,  praesidia  Ro- 
mana  in  urbibns  insulae  fuisse  21,  49,  7.  Revocatas  legiones  narrat 
23,  31,  4.  c.  32,  2. 

ipsum  Marcellum,  eundem  exercitum  per  complures    annos 
retinuisse  intellegimus. 

Eo  igitur  exercitu  Marcellus  primum  in  Campania,  per 
aliquod  tempus  cum  Fabio  coUega  coniunctus,  bellum  gessit. ' 
Quum  autem  in  Sicilia  magis  in  dies  animi  hominum  sol- 
licitarentur  nec  id  solum  timeretur,  ne  cum  Syracusanis 
bellum  gerendum  esset,  sed  in  ipsa  provincia  Romana  non- 
nullas  urbes  novis  rebus  studere  appareret,  duplici  imperio 
co6rcere  insulam  senatui  placuit.  Quoque  celerius  bellum, 
quod  imminebat,  conficeretur,  Marcello,  ut  qui  dux  esset 
spectatissimus,  Siciliam  provinciam  decreverunt.  Qui  quum 
per  aliquod  tempus  valetudine  adversa  Nolae  retineretur, 
partem  exercitus  iam  praemisisse  in  Siciliam  videtur,  quam 
absente  eo  Appius  Claudius  duxit  *).  Alteram  autem  legio- 
nem,  quam  secum  abduxisse  ex  Italia  consulem  ipsum  pu- 
tare  poteramus,  paulo  post  submissam  esse  Livius  dicit 
c.  36,  4.     Supplementorum  mentionem  facit  26,  1,  7. 

Quae  autem  legimus  apud  Livium  (26,  1,  12):  „T.  Ota- 
cilio  et  M.  Valerio  Siciliae  Graeciaeque  ora  cum  legionibus 
classibusque,  quibus  praeerant,  decretae  .  .  .  centum  Sicilia 
cum  duabus  legionijjus  habebat  naves"  —  ea  per  er- 
rorem  videntur  dicta  esse.  Etenim  Otacilium  —  qui  annis 
537  et  538  duabus  legionibus,  quae  in  Sicilia  erant  (cf. 
p.  23.  28.),  praefuisse  videtur,  —  inde  ab  anno  539  clas- 
sem  solam  obtinuisse  ex  omnibus  locis  perspicimus,  quibus 
Livius  mentionem  eius  fecit  (velut  23,  41,  8,  9.  24,  8,  14. 
25,  31,  12,  alias) ;  et  quoniam  legiones  illae  duae  nusquam 
nec  antea  nec  postea  commemorantur,  facile  patet,  non  alias 
eas  fuisse  ac  Marcelli,    de  quibus  modo  egimus,   legiones. 


1)  Plut.  Marc.  13:  'PfafiaCmv  f)V  IxeT  nQoanfmaXfiivrj  Jvvafiis  xal 
fjTQttTriyos  !knntos.  cf.  Liv.  24,  29,  4.  c.  30.  1.  Appium  non  proro- 
gato  a  senatu  imperio  legiones  Cannenses,  quibus  priore  anno  prae- 
fuerat,  Cornelio  Lentulo  tradidisse  apparet  ex  Liv.  24,  10,  5.  Post 
adventum  Marcelli  legatus  eius  fuit  (c.  39,  12). 

Attamen  aliqnid  veri  qnum  in  illis  verbis  inesse  videatur, 
sic  statuimus,  Marcellum  de  provincia  decedentem  —  quod 
secundum  Liv.  26,  21,  1  exitu  aestatis  factum  est  —  pri- 
mum  Otacilio  legiones  suas  tradidisse,  eumque,  donec  mor- 
tuus  est,  imperium  tenuisse;  post  mortem  demum  eius  M. 
Cethegum  in  Siciliam  cum  imperio  missum  esse.  (Huic 
enim  Apulia  provincia  evenerat,  Liv.  25,  41,  13.)  Qua  re 
factum  est,  ut  bis  eaedem  legiones  a  Livio  commemoraren- 
tur.  Ceterum  Cethegus  initio  anni  544  exercitum  dimisit 
(Liv.  26,  28,  10). 

Quum  autem  nondum  satis  pacata  insula  videretur, 
novo  exercitu  eodem  illo  anno  sub  Valerio  Laevino  occu- 
pata  est,  de  quo  accuratius  infra  nobis  agendum  erit.  Post 
illum  vero  annum  solae  legiones  Cannenses  praesidio  in 
insula  remanserunt  (p.  22).  Quae  posteaquam  maxima  ex 
parte  cum  Scipione  in  Africam  transmissae  sunt,  insulam 
obsederunt  et  ii,  qui  a  Scipione  relicti  erant,  et  supplementa 
anno  551  missa  (30,  2,  1),  quorum  tamen  pars  dimidia  po- 
stea  in  Italiam  revocata  est  (30,  27,  9).  Siculorum  quoque 
—  quos  iam  sub  Valerio  militasse  Liviu8(27,  8, 15)dicit  — 
aliquem  numerura  etiamtum  in  exercitu  fuisse  verisimile  est. 
Eae  igitur  copiae,  quae  coniunctae  duas  legiones  videntur 
eifecisse  (30,  27,  8.  c.  41,  2),  usque  ad  finem  belli  in  Sicilia 
remanserunt. 

lam  perspectis  exercitibus,  qui  per  illud  bellum  in  Si- 
cilia  fuerunt,  ad  eos  nobis  transeundum  est,  qui  post  pugnam 
Cannensem  in  Italia  rem  gesserunt.  Quorum  eos  prius 
cognoscamus  oportet,  qui  iam  ante  pugnam  conscripti  erant. 
Sunt  autem  duo,  alter,  quem  Terentius  Varro,  alter,  quem 
Valerius  Laevinus  anno  539  obtinuit.  Et  Varronis  quidem 
exercitus  ex  quibus  copiis  compositus  fuerit,  ex  Livio  plane 
non  perspicimus;  nihil  enim  dicit  (23,  25,  11)  nisi  hoc: 
„de  eo  exercitu,  quera  ad  praesidium  Apuliae  haberet . . ." 
Quum  autem  ex  eo  loco  pateat,  Varronem,  postquam  per 
aliquod  tempus  Romae  remansit  (Liv.  22,  61,  13.  23,  14,  2) 

illo  ipso  anno  538  exercitum  accepisse,  qunmqae  dc  Mar- 
celli  exercitu  c.  31,  4  —  initio  anni  539  —  dicat  Livius: 
,,quae  ibi  legiones  essent,  erant  autem  Cannensis  maxime 
exercitus"  ^,  nec  iam  legionis  classicae,  quam  et  ipsam  in 
exercitu  Marcellus  habuerat  (Liv.  22,  57,  8)  mentionem  ullo 
loco  fecerit,  proxime  certe  ad  verum  accedere  videtur  conie- 
ctura,  qua  eam  legionem  ad  praesidium  Apuliae  Varroni  tra- 
ditam  esse  censemus. 

Quae  sententia  plane  confirmabitur,  si  ea,  quae  sequun- 
tur,  respexerimus  —  quae  parum  perspicue  sane  et  ipsa  a 
Livio  narrata  sunt.  Nam  quod  dixit  23,  25,  11:  „neque 
de  exercitu  quicquam  minui  (placuit)",  impugnare  ipse  vi- 
detur  c.  32,  16,  quum  dicit:  „Valerium  praetorem  in  Apu- 
liam   ire   placuit   ad   exercitum  a  Terentio  accipiendum", 

siquidem  verba  illa  —  neque  de  exercitu quicquam 

minui  —  recte  ita  intellegimus,  ut  integram  illam  legionem 
Varroni  relictam  esse  significent.  Quibus  verbis  (32, 
16)  id  sane  veri  potest  inesse,  Valerium  per  id  tempus,  quo 
nondum  legiones  ipsi  decretae  ex  Sicilia  advenerant  — 
Varro  autem  in  agro  Piceno  dilectum  habebat  c.  32,  19  — 
legioni  Varronianae  praefuisse,  postea  autem  rursus  legatum 
Varronis  L.  Apustium  imperium  accepisse  (cf.  c.  38,  9). 
Veri^autem  similius  nobis  videtur,  per  errorem  illa  verba 
a  Livio  iniecta  esse,  ut  cuius  animo  iam  tunc  commutati 
postea  inter  utrumque  ducem  exercitus  obversarentur.  Nam 
—  quod  vel  maxime  confirmare  videtur  nostram  sententiam, 
classicam  eam  legionem  fuisse  —  gravi  periculo  a  Philippo 
Macedonum  rege  imminente  Varronis  exercitum,  quem  L. 
Apustius  Tarentum*)  duxerat  (cf.  Liv.  23,  32,  16  cum  c. 

1)  Qaod  dicit  Liv.  Cannensis  maxime  exercitus,  ad  supplementa 
referendum  videtur,  quae  novorum  militum  erant. 

2)  Tarentum  et  in  ceteras  urbes  maritimas  eius  regionis  prae- 
sidia  anno  587  missa  Polybius  memorat  III,  76,  4,  legionemque  eam 
fuisse  poterimus  existimare,  si  legiones  anni  537,  quas  tredecim  fuisse 
Appianus  dicit  (Hann.  c.  8)  computaverimus  cf.   p.  46.    Eos  igitur 

38,  9),  P.  Valerim»,  Valeri  praetoris  legatus  (cf.  c.  32,  17. 
c.  38,  7)  in  naves  imposuit  de  Philippi  consiliis  explora- 
tarus.  Quae  quum  eiusmodi  esse  pateret,  ut  classi  Romana 
in  illis  regionibus  opus  esse  videretur,  M.  Valerius  praetor 
tradito  ipsius  exercitu  L.  Apustio,  Varronis  legato,  a  P. 
Valerio  legato  Tarenti  classera  cum  legione  accepit  (cf.  23, 
38,  10.  11.  24,  10,  4.  c.  11,  3).  Deinde,  postquam  per  ali- 
quod  tempus  Calabriae  litoribus  praesidio  fuit,  (24,  40,  2) 
anno  540  in  Graeciam  transmisit,  relicto  duorum  milium 
praesidio,  quemadmodum  dicit  Livius  24,  40,  5,  quo  loco 
aut  omissum  esse  aut  excidisse  videtur  nomen  urbis,  in  qua 
relictnm  praesidium  sit  *).  Per  insequentes  deinde  annos 
Valerius  exercitui  praefuit  (24,  44,  5.  25,  3,  6.  €6,  1,  12), 
donec  anno  543  Sulpicins  consul  ei  successit  (26,  22  init.). 
Is  autem  postero  anno,  quum  iam  validiore  exercitu  opus 
esse  non  videretur,  dimissis  terrestribus  copiis  socios  tan- 
tum  navales  retinere  iussus  est  (26,  28,  9).  Quodsi  nihilo- 
minus  27,  7,  15  Livius  dicit:  „SuIpicio  eadem  legione 
eademque  classi  Macedoniam  obtinere  iusso"  — ,  oblivio 
eum  videtur  cepisse  illius  senatus  consulti,  nec  vero  in 
perlustrandis  exercitibus  insequentis  anni  (27,  22, 10)  mentio 
ulla  illius  legionis  facta  est. 

Ceterum  quod  (27,  32,  2)  quattuor  milia  armatorum  in 
terram  exposita  esse  Livius  memorat,  praeter  milites,  quos 
pro  classiariis  Sulpicius  retinuisse  videtur,  ex  sociis  Roma- 
norum  maxima  ex  parte  illum  numerum  confectum  esse 
censemus  ^). 


milites,  qui  Tarenti  erant,  primum  —  aliqua  certe  ex  parte  —  in 
naves  imposnisse  P.  Valerius  legatus  videtur,  in  quorum  locum  haud- 
scio  an  Varroniani  milites  successerint  Tarentum. 

1]  Legionem  classicam  a  Yalerio  parte  eius  exercitus  auctam 
esse,  quem  Apustio  tradidit,  verisimillimum  est.  Is  enim  exercitus, 
qui  duarum  legionum  fuerat,  paulo  post  in  unam  est  imminutus  (cf. 
infra  p.  28). 

2)  Iterum  Graeciam  cum  uua  legione  occupavisse  P.  SemproDi.um 

lam  sequuntur  eae  legiones,  quarum  compluribus  locis 
nobis  mentio  facienda  erat,  quae,  conscriptae  anno  537, 
usque  ad  annum  539  in  Sicilia  fuerunt  (p.  23.  24).  Eo 
autem  anno  primum  Romam  revocatae  sunt  (23,  25  10. 
c.  31,  4.  32,  2),  deinde  sub  Valerio  in  Apulia  bellum  ges- 
serunt  (c.  32,  17.  c.  37,  12) ').  Sub  hiemem  vero  a  Luceria 
Brundisium  cum  exercitu  Valerius  profectus  est,  ut  Cala- 
briae  litora  tueretur  (c.  48,  3),  Deinde  postquam  in  locum 
eius  exercitus  legionem  classicam,  quemadmodum  supra 
vidimus,  accepit,  eodem  etiamtum  anno  539  Apustius,  Var- 
ronis  legatus,  in  Picenum  illum  exercitum  duxisse  videtur; 
dicit  enim  Livius  (24,  11,  3):  „placuit  .  .  .  Terentio  pro- 
consuli  ad  Picenum  relinqui".  Ceterum  quum  iam  antea 
ex  earum  legionum  nuniero  aliquantum  copiarum  alteri  ur- 
bano  exercitui  adiectum  eraf^),  tum  decedens  ex  Calabria 
Apustius  ad  Valeri  exercitum  navalem  augendum  aut  etiam 
ad  firmandas  urbes  maritimas  partem  aliquam  exercitus 
reliquisse  videtur  (p.  27).  Postero  certe  anno  ad  unam  eas 
legiones  redactas  cognoscimus  ex  Liv.  24,  10,  3  (cf.  c.  44,  5); 
quam  tamen  iustum  numerum  excessisse  necesse  est.  Qua 
de  causa  scriptis  in  eam  supplementis  rursus  duae  legiones 
factae  sunt  (25,  3,  4) «).  Cum  iis  igitur  Claudius  Nero 
Suessulam  in  locum  Fulvii  Centumali  profectus  est  (c.  3,  2), 
postea  autem  ad  Capuam  accessit  (c.  22,  7),  cui  urbi  obsi- 


proconsulem  Livius  narrat  29,  12,  2.  Quae  tamen  legio  eodem  sta- 
tim  anno  (549)  pace  facta  in  Italiam  reducta  videtur  esse.  Insequenti 
enim  anno  in  provinciis  Graecia  non  adnumeratur  (c.  13). 

1)  Legatum  eius  fuisse  Ti.  Sempronium  (Liv.  23,  37,  10.  11.) 
recte  conicere  videtur  Weissenbomius. 

2)  Liv.  23,  25,  10. 

3)  Nam  quod  Livius  dicit:  „legiones,  quae  .  .  .  in  Piceno  sub 
Terentio  fuissent"  et  deinde  addit,  Neronem  in  eas  supplementa  scri- 
bere  iussum  esse:  per  errorem,  vel  ut  ita  dicam,  per  riQoXtjipiv  duas 
legiones  memorat.  Ipsis  enim  supplementis  duarum  legionum  nume- 
ruB  efifectus  est. 

dendae,  donee  capta  est,  interfuit.  Id  vero  postquam  evenit, 
cum  maiore  parte  capiarum  Nero  in  Hispaniam  missus  est 
(26,  17,  1);  qui  supererant,  dimissi  videntur  esse. 

Transeundum  iam  est  ad  eos  exercitus,  qui  post  pugnam 
Cannensem  coacti  sunt,  quorum  primum  spectare  oportet 
eum,  quem  M.  lunius  dictator  haud  ita  multo  post  pugnam 
eduxit.  Qui  compositus  erat  quum  ex  legionibus  urbanis, 
quae  initio  anni  a  consulibus  conscriptae  erant,  tum  ex 
servis,  qui,  quum  voluntarii  ad  militiam  se  obtulissent,  pu- 
blice  redempti  (22,  57,  11),  et  ex  noxiis,  qui  cogente  neces- 
sitate  liberati  sunt  (23,  14,  3).  Sociorum  quoque  mentionem 
facit  Livius  (c.  14,  2)  —  nisi  forte  praestat  cum  Weissen- 
bomio  sic  censere,  ex  civibus  Romanis,  qui  in  agro  Piceuo 
et  Gallico  domicilia  habebant,  eas  cohortes  confectas  fuisse, 
—  quorum  tamen  numerum  magnum  non  posse  fuisse  per- 
spiciemus,  si  ad  octo  milia  volonum,  sex  milia  noxiorum 
duas  legiones  urbanas,  —  quae  non  multo  minores  decem 
milium  existimandae  videntur  —  addiderimus.  Is  igitur 
exercitus  initio  anni  539  diyisus  est,  ita  ut  Q.  Fabius  duas 
urbanas  legiones,  volones  Ti.  Gracchus  acciperet,  cui  additos 
esse  sociorum  viginti  quinque  milia  Livius  auctor  est  (23, 
32,  1).  Cui  noxii  evenerint,  non  dicit  Livius;  quum  autem 
compluribus  locis  (23,  35,  7.  c.  36,  2.  24,  16,  8)  veteres 
milites,  qui  in  Sempronii  exercitu  fuerint,  commemoren- 
tur,  haudscio  an  huic  duci  noxii  dati  sint.  Omnes  enim, 
quos  praeter  eos  dictator  in  exercitu  habuerat,  proxime 
conscriptos  fuisse  scimus.  Contra  plane  verisimile  est,  ex 
noxiis  eos  potissimum  esse  electos,  qui  iam  stipendia  fecis- 
sent.  lam  vero,  quae  de  divisis  exercitibus  Livius  retulit, 
permira  videntur.  Nam  vel  si  noxios  Fabio  relictos  esse 
statuimus,  tamen  summnm  septendecim  milia  accepisse 
potest;  contra  Sempronium  duplicem  fere  numerum  obtinuisse 
patet  (25000  +  8000).  Minime  autem  intellegitur,  quam  ob 
causam  tautum  discrimen  iuter  consulares  exercitus  factum 
sit  et  imprimis,  cur  alteri  consuli   socii   non   sint   adiecti. 


Qnare  nos  qnidem  aut  erratum  Liyii  inesse  in  illo  loco 
(e.  32,  1)  aut  ieetionem  mendosam  esse  censemus.  Omni 
autem  dubitatione  liberamur,  si  socios  illos  non  uni  Sem- 
pronio  decretos,  sed  divisos  et  ipsos  inter  utramque  consu- 
lem  esse  statuimus,  ita  ut  Fabio  praeter  legiones  urbanas 
et  cohortes  ex  agro  Piceno  Gallicoque  confectas  pars  dimi- 
dia  sociorum,  pars  altera  cum  volouibus  et  noxiis  Sempronio 
evenerit.  Quae  sententia  plane  convenit  cum  more  usitato 
Romanorum,  quo  par  ferme  numerus  civium  et  sociorum 
—  peditum  certe  —  in  exercitibus  erat. 

Fabius  postquam  per  annum  539  in  Campania  bellum 
gessit,  ad  Suessulam  in  hiberna  exercitum  deduxit  (23, 
48,  2).  Insequenti  deinde  anno  sub  eodem  Fabio  in  Cam- 
pania  primum,  deinde  in  Samnio  eae  legiones  fuerunt  (24, 
c.  12.  c.  14  init.  c.  19.  20).  Anno  541  a  patre  ad  filium 
imperium  transiit,  qui  in  Apulia  rem  gessit  (c.  46.  47). 
Deinde  autem  hoc  solum  dicit  Livius  (25,  3,  3):  alter  eonsnl 
a  Q.  Fabio,  alter  a  Fulvio  Centumalo  exercitum  acciperet. 
Deinde  postquam  usque  ad  aute  diem  V.  Kalend.  Maias 
Romae  remanserunt  (c.  12  init.),  paulo  post  iam  utrumque 
consulem  in  Samnio  iuvenimus  (c.  13  init.).  Uter  autem 
utri  exercitus  eveuerit,  ex  iis,  qnae  eiusdem  capitis  §  9 
eontinet,  apparere  videtur:  „qui  quum  inter  se  comparas- 
sent,  ut  alter  in  Campaniam  exercitum  duceret,  Fulvius, 
cui  ea  provincia  evenerat,  profectus  . . ."  Quibus 
verbis  significari  videtur,  Fulvium  legiones  Centumali,  quae 
superiore  anno  in  Campania  fuerant,  accepisse.  Itaque 
Fabianas,  quae  in  Apnlia  erant,  Appio  Clandio  evenisse 
uecesse  est.  Eae  igitur  legiones  Capuam  urbem,  donec 
capta  est,  obsederunt  (25,  15,  18.  c.  18.  19.  20.  22,  5.  26, 
1,  2).  Quarum  dux  Appins  vulnere  ad  Capuam  accepto 
(26,  8,  9)  post  captam  urbem  mortuus  est  (c.  33,  4).  Le- 
gatos  eins  paulo  post  Romae  fuisse  coguoscimus  (ib.  §  5). 
De  legionibus  vero  quid  decretum  sit,  parmn  constat.  Qna- 
Fum  quum  nee  in  perlustrandis  exercitibus  anni  541  (26,  28) 

nec  omnino  postea  ullam  mentionem  fecerit  Livius,  verisimil- 
limum  est,  eas  iam,  antequam  de  exercitibus  et  provinciis 
in  senatu  ageretur,  dimissas  esse  —  nisi  forte,  quemadmo- 
dum  paulo  ante  Neronis  exercitus  maxima  ex  parte  in  Hi- 
spaniam  traductus  erat,  ita  postea  Claudiani  exercitus  robora 
cum  Scipione  in  illam  provinciam  missa  esse  putandum 
est.  Id  certe  non  dixit  Livius,  Scipionis  copias  novo  dilectu 
conscriptas  fuisse. 

lam  ad  Gracchi  exercitum  transimus,  qui  ex  quibus 
copiis  compositus  fuerit,  supra  demonstravimus.  Gracchus 
igitur  anno  539  in  Campania  et  Apulia  (23,  35 — 37.  48,  3. 
24,  10,  3.  11,  3.),  insequenti  deinde  anno  in  Samnio  cum 
exercitu  fuit,  ubi  magna  victoria  ad  Beneventum  parta, 
quicunque  supererant  ex  volonibus,  eos  libertate  dona\dt. 
Ex  Lucania  deinde,  qua  in  provincia  per  annnm  541  vide- 
tur  faisse  (24,  47,  12.  cf.  25,  15,  20),  postquam  Capua 
obsideri  coepta  est  *),  profectus  cum  parte  copiaram  per 
Lucanum  quendam  proditus  et  interfectus  est  (Liv.  25,  15. 
16).  Cuius  morte  perculsi  volones,  qui  nonnisi  propter  ducis 
amorem  in  armis  ad  id  tempus  remanserant,  dilapsi  sunt 
(c.  20,  4).  li  autem,  qui  praeter  volones  in  Gracchi  exer- 
citu  fuerant,  quos  in  Lucania  a  Gracchd  relictos  esse  Li- 
vius  (c.  15,  20)  commemorat,  a  Gn.  Coraelio  quaestore  sunt 
abducti.  Quumque  multo  maior  ea  pars  exercitus  esset, 
verisimillimum  videtur,  Romam  eam  rediisse,  ut  supplemen- 
tis  scriptis  duarum  legionum  iustus  numerus  denuo  effice- 
retur.  Quodsi  Livius  (c.  .19,  4),  quo  loco  de  obsidione 
Capuae  agit,  hoc  dicit :  „procul  conspectus  Sempronia- 
nus  exercitus,  cui  Gn.  Coraelius  quaestor  praeerat", 
conicimus,  Romam  copias  reducturum  Coraelium  Capuam 
praetergressum  esse.  Ceteram  de  eo,  quid  postea  de  le- 
gionibus  iis  decretum  sit,  suspicari  tantum,  minime  vero 
certa  investigare  possumus  (cf  p.  37). 


1)  „ne  Beneveatum  sine  praesidio  esset."   L.  25,  15,  20. 

Sed  praeter  dictatorium  illum  exercitum,  ex  quo  duo 
consulares  facti  sunt,  alios  etiam  post  pugnam  Cannensem 
coufectos  esse  coguoscimus  ex  Liv.  22,  57,  8,  9.  Dicit 
enim,  coactis  omnibus,  qui  arma  ferre  potuerint,  quattuor 
legiones  effectas  itemque  socios  earum  conscriptos  esse. 
Quod  deinde  loco  posteriore,  quo  de  dictatoris  exercitu  dis- 
serit  (23,  14,  2)  nihil  omnino  de  illis  legionibus  dictum 
sit,  mirum  videri  potest  et  offendit  in  eo  Weissenbomius, 
qui  neglegentia  Livium  eas  praeteriisse  censet.  Sed  omissae 
hoc  loco  ideo  videntur,  quod,  quamquam  aut  prius  aut 
certe  eodem  temporc  confectae  erant,  quo  servi  publice  re- 
dempti,  noxii  liberati,  tamen  non  eodem  tempore  contra 
hostem  ductae  sunt.  Immo,  quum  iuniorum  maxime  et  vel 
praetextatorum  illas  legiones  fuisse  Livius  (22,  57,  9)  dicat, 
per  aliquod  tempus  in  urbe  eas  retinere  senatui  videtur 
placuisse,  ut  quae  minus  etiamtum  idoneae  ad  belligeran- 
dum  essent.  Itaque  nullos  omnino  milites  ex  earum  uumero 
in  exercitu  dictatoris  fuisse  statuendum  est.  Egressis  au- 
tem  urbe  legionibus  urbanis,  quas  dictator  secum  abduxit, 
illae  quattuor  legiones  omnes  urbanae  sunt  appellatae:  23, 
25,  9.  c.  31,  3.  5.  Quibus  locis  quae  commemorantur  le- 
giones  urbanae,  plane  non  eaedem  nobis  videntur  esse, 
immo  duo  exercitus  sunt  binarum  legionum  urbanarum, 
quorum  alter  —  de  quo  agitur  in  capite  31  —  Marcello 
evenit,  quemadmodum  supra  (p.  23)  vidimus  quaeque  postea 
ei  acciderint,  cognovimus.  De  duabus  autem  legionibus, 
quae  reliquae  erant,  quid  decretum  sit,  non  perinde  ac  de 
illis  constat.  Quas  initio  alteri  consuli,  qui  in  locum  Po- 
stumii  suffectus  esset,  decretas  esse  Livius  dicit  23,  25,  9; 
quumque  deletis  cum  ipso  duce  Postumii  copiis  plane  vacua 
ab  exercitu  esset  Gallia,  conicere  possumus,  alterum  con- 
sulem  cum  exercitu  in  eam  provinciam  in  locum  Postumii 
mittere  initio  senatui  propositum  fuisse.  Sed  mutato  se- 
natus  cousulto  non  consuli  quidem  illae  urbanae  legiones 
evenerunt,  sed  nihilo  mimus   in   Galliam   videntur   missae 

esse:  nam  initio  anni  insequentis  sub  M.  Pomponio  in  ea 
provincia  eas  fuisse  cognoscimus  ex  24,  10,  3.  11,  2.  Quod 
autem  Livius  (23,  25,  6)  dicit :  Galliam  omitti  eo  anno  pla- 
cuit,  non  prorsus  repugnare  videtur.  Sane  quidem  id  con- 
silium,  quo  consularem  exercitum  in  Galliam  missuri  erant, 
omiserunt ;  facileque  putare  possumus,  per  maximam  partem 
anni  539  Galliam  sine  praesidio  fuisse  remanentibus  etiam- 
tum  Romae  illis  duabus  legionibus.  Sub  exitum  vero  anni 
in  Galliam  eas  missas  esse  paene  pro  certo  habemus.  Ibi 
igitur  usque  ad  annum  543,  sub  M.  Pomponio  primum, 
deinde  sub  Sempronio  Tuditano,  fuerunt.  Sed  inde  ab  anno 
544  tenere  iam  earum  vestigia  non  possumus.  Livius  enim 
(26,  28,  4)  hoc  solum  dicit:  „exercitu8  consulibus  duo  de- 
creti,  qui  in  Etruria  Galliaque  essent,  eae  quattuor  erant 
legiones";  nec  deinde  ullam  ansam  habet  narratio  Liviana, 
qua  planius,  utri  consulum  ille  exercitus  evenerit,  perspici 
possit ').  Quare  confusis  inter  se  illis  exercitibus  nonnisi 
de  eo  exercitu  agere  possumus,  cui  anno  544  Marcellus,  et 
de  eo,  cui  eodem  anno  Laevinus  praefuerit  —  quae  autem 
legiones  fuerint,  in  incerto  relinquendum  est.  Quod  propterea 
minus  aegre  ferendum  videtur,  quia  per  complures  annos 
coniuncti'  duo  illi  exercitus  bellum  gesserunt.  Ceterum  prius 
de  Etruriae  duabus  legionibus  pauca  addenda  sunt.  Quae 
postquam  anno  541  conscriptae  ad  praesidium  urbis  reman- 


1)  Nam~quod  eqaites  Etruscos  commemorat  Lirius  27,  26, 
11  sqq.,  pro  argumento  esse  eo  minus  potest,  quia  ne  perspicere  qui- 
dem  possumus,  utrius  cxercitus  illi  fuerint.  Deinde  ex  iis,  quae 
Plutarchus  (Marc.  c.  28  init.)  narrat  —  Marcellum  postremo  inito 
consulatu  in  Etruria  per  aliquod  tempus  fuisse  —  coUigat  aliquis, 
Marcello  anno  544  Etruriae  legiones  evenisse  eumque,  ut  supplementa 
sibi  scriberet,  in  eam  provinciam  profectum  esse.  Quod  argumentum 
et  ipsum  eo  infirmius  est,  quia  in  neglegentiae  insimulationem  vo- 
candus  esse  Plutarchus  videtur:  quippe  quem  necesse  sit  quintum 
consulatum  —  quem  gessit  Marcellus  anno  546  —  pro  quarto 
Bcripsisse. 

serunt  (24,  44,  7),  per  duos  deinde  annos  sub  M.  lunio  in 
Etruria  fuerunt  (Liv.  25,  3,  4). 

Eorum  igitur  exercituum  consularium  alter  sub  Marcello 
per  insequentes  annos  contra  Hannibalem  pngnavit  (26,  38, 
6.  11.  c.  39,  4.  27,  2,  c.  12—14.  c.  22,  2.  c.  26  sqq.),  donec 
anno  546  Marcellus  prope  Venusiam  interfectus  est.  Deinde 
exercitum  eius  filius  Venusiam  duxit  (c.  29  init.).  Altero 
exercitu  Valerius  Laevinus,  quod  reliquum  belli  in  Sicilia 
erat,  Agrigento  capto  confecit  (26,  40.  41).  Per  annum  545 
Fulvius  Flacous,  qui  Capuam  expugnaverat,  iis  legionibus 
praefuit,  quem  in  Lucania  fuisse  cognoscimus  ex  Liv.  27, 
15,  2.  T.  Quinetius  consul,  cui  anno  546  evenerunt,  post- 
quam  suas  legiones  cum  altero  exercitu  consulari  in  Apulia 
coniunxit  (c.  25,  13),  et  ipse  calamitati  interfuit,  qua  Mar- 
cellus  absumptus  est  et  postea  Capuam  se  recepit  (c.  29,  2). 
Inde  autem  paulo  post  exercitum  Tarentum  videtur  abdu- 
xisse  (c.  39,  3.  6.)  et  in  ea  urbe  mortuus  esse.  Postero 
anno  —  547  — ,  quo  in  eodem  discrimine,  quo  initio  belli, 
rursus  res  Italiae  fuerunt,  qnum  consulibus  copia  facta 
esset,  et  eligendi  ex  omnibus  exercitibus,  qui  maxime  idonei 
viderentur,  et  supplendi,  unde  vellent,  Gr.  Nero  consul  ex 
utroque  consulari  exercitu  superioris  anni  suum  exercitum 
cofe'gisse  dicitur  (Liv.  c.  40,  14).  Quum  vero  quadraginta 
milia  peditum,  duo  milia  et  quingentos  equites  ex  duobus 
exercitibus  electos  esse  minime  sit  verisimile  —  is  enim 
numerus  quattuor  legionum  est,  nec  intellegimus,  quae  fue- 
rint  reliquae  copiae,  quas  Q.  Fulvio  proconsuli  Hostilius 
tradere  iussus  est  — ,  maiore  fide  nobis  digna  videntur, 
quae  legimus  c.  38,  8  —  quamquam  non  ipse  Livius  enar- 
rat,  sed  alter  consul  invidens  collegae  dicit  — :  „collegam 
ex  duobus  consularibus  exercitibus  et  tertio,  cui  Q.  Clau- 
dius  Tarenti  praeesset,  electionem  habere."  Nam  non  sine 
ulla  causa  tertii  illius  exercitus  mentionem  factam  esse  ex 
eo  colligimus,  quod  tam  diligenter,  vel  potius  dicam  tam 
ieiune  additum  est:    cui  Q.  Claudius  Tarenti  praeesset  — 

quae  quidem  verba  non  consulis  declamantis,  sed  auctoris 
nescio  cuius,  quem  Livius  illo  loco  secutus  est,  videntur  esse. 

Ceterum  post  pugnam  ad  Metaurum  factam  consulis 
exercitum  rursus  imminutum  esse  apparet  ex  Liv.  28,  10, 
10.,  ubi  duas  tantum  legiones  fuisse  dicit.  Eae  igitur  duae 
legiones,  postquam  per  annum  548  et  partem  anni  549 
Caecilius  Metellus  iis  praefuit,  ineunte  hieme  eius  anni  di- 
missae  sunt  pemicioso  morbo  imminente  (29,  10,  3.  11,  9). 
De  Fulvii  autem  exercitu,  quem  per  annum  547  in  Lucania 
fuisse  cognoscimus  ex  27,  42,  17,  quid  in  annum  548  de- 
cretum  sit,  ex  Livio  frustra  quaerimns.  Omnino  quaecunque 
ad  historiam  legionum  pertinent,  multo  minore  cura  sub 
finem  belli  a  scriptore  sunt  tractata,  quam  prioribus  annis 
—  nimirum  ut  tempore  ipsins  belli  non  iam  proinde  atque 
antea  omnium  animi  ad  res,  quae  in  Italia  gerebantnr,  in- 
tenti  erant,  post  illam  praesertim  pugnam,  qua  de  universi 
belli  eventu  decertatum  est,  ita  Livio  quoque  minns  cordi 
fuit,  quid  singulis  legionibus  evenerit.  Ceterum  de  Fulviano 
exercitu  suspicari  certe  licet.  Quum  enim  postero  anno 
(548)  in  perlustrandis  exercitibus  Livius  (28,  10,  15)  Clau- 
dio  Tarentum  provinciam  evenisse  dicat,  aliquem  exercitum 
ei  ad  praesidium  urbis  fuisse  statuendum  est,  quemadmodum 
iam  antea  cum  exercitu  idem  Claudius  Tarentum  obtinuerat 
(27,  36,  13.  38,  8).  Facile  igilur  putare  possumus,  Fulvii 
exercitum,  electione  Neronis  consulis  ad  unam  legionem 
redactum,  Tarentum  traductum  esse  *). 

lam  ad  eos  exercitus  venimus,  qui  anno  540  conscripti 
sunt,  qui  duo  fuerunt  praeter  eum,  quem  a  Marcello  acce- 
ptum  sive  potius  receptum  supra  (p.  23)  demonstravimus. 
Quorum  alteri  illo  anno  Q.  Fabius  praetor,  insequenti  (541) 
M.  Aemilius  praetor  Luceriae  praefuit  (24,  12,  6.  20,  8. 
44,  2).    Anno  deinde  542,  quo  tot  casus   adversi   Romanis 


1)  Quae  legio  haudscio  an  fuerit  eadem,  quae  anno  549  in  Grae- 
ciam  transmissa  est.   cf.  p.  27,  2.  p.  52. 

acciderunt,  hic  quoque  exercitus  deletus  est.  Quem  sub 
Gn.  Fulvio  Flacco  circa  Herdoneam  adortus  Hannibal  ma- 
xima  ex  parte  cecidit;  qui  supererant,  a  consulibus  con- 
tracti  (25,  c.  22,  2)  iegionibus  Cannensibus  adiecti  sunt 
(26,  1,  9.  10). 

Sequuntur  eae  legiones,  quae  per  annum  540  praesidio 
urbi  fuerunt  (24,  11,  3).  Cum  iis  postero  anno  Gn.  Fulvius 
Centumalus  Suessulam  in  locum  Marcelli,  qui  in  Siciliam 
missus  erat,  successit  (24,  44,  3).  Eo  deinde  anno,  quo 
Capua  obsideri  coepta  est  (542),  Q.  Fulvio  Flacco  consuli 
evenisse  videntur  (cf.  p.  30).  Is  fuso  fugatoque  ad  Bene- 
ventum  Hannonis  exercitu  (25,  c.  13—15)  una  cum  coUega 
ad  oppugnandam  Capuam  legiones  duxit  (c.  15,  18).  Capta 
vero  Capua  unam  ex  duabus  legionibus  fecit,  dimissis,  quem- 
admodum  Livius  dicit,  iis,  qui  plurima  stipendia  haberent '). 
Quod  quidem  ita  intellegendum  videtur,  ut  Flaccus  eos,  qui 
anno  540  conscripti  erant,  maxima  certe  ex  parte  dimiserit, 
contra  ii,  qui  post  illum  annum  in  supplementum  missi,  in 
armis  remanserint.  Minus  enim  apte  „plurima  stipendia" 
Livius  dicere  videtur  de  eiusmodi  exercitu,  qui  per  tres 
annos  tantum  foris  rem  gessit.  Nisi  forte  praestat  cum 
Weissenbomio  sic  statuere,  ex  quattuor  legionibus, 
Appii  Claudii  et  Q.  Fulvii,  unam  esse  factam,  quarum  qui- 
dem  Claudii  duae  legiones  post  pugnam  Cannensem  statim 
eductae  erant  poteratque  optimo  iure  de  iis  dici:  „qui  plu- 
rima  stipendia  haberent  .  .  ."  Ceterum  una  illa  legio  ex 
eo  tempore  sub  variis  ducibus,  inde  ab  anno  547  sub  Ho- 
stilio  Tubulo  Capuae  fuit  (27,  7,.  10.  c.  22,  4.  c.  36,  13.  28, 
10,  15.  29,  13,  G).  Quo  tempore  cum  Hasdrubale  decerta- 
tum  est,  Romam  ad  praesidium  urbis  videtur  arcessita  esse 
(27,  43,  8).  Post  annum  vero  550  quum  non  iam  comme- 
moretur,  dimissam  eam  esse  putamus. 

Supra  iam  nobis  narranda  erat  earum  legionum,  quae 


1)  Liv.  26,  28,  7,  8. 

anno  541  conscriptae  snnt,  historia  (p.  33  sq.)-  Dnae  antem 
novae  legiones  anni  542  Romae,  ut  assolebat,  per  illum 
annnm  remansemnt  *)•  De  insequentis  vero  anni  (543)  novis 
exercitibus  coniectura  tantum  coUigere  possumus,  quippe 
qnum  plane  non  laboraverit  de  iis  Livius,  qui  (25,  41.  26,  1) 
nec  de  consularibus  exercitibus  nec  de  novis  urbanis  legio- 
nibns  quicquam  dicit.  Ceterum  verisimillimum  videtur, 
altemm  consnlarem  exercitum  fuisse  urbanamm  legionnm 
superioris  anni  (25,  3,  7),  alterum  adiectis  supplementis  ex 
iis  copiis  factnm  esse,  quas  post  Ti.  Gracchi  mortem  quae- 
stor  eius  Romam  reduxerat  (cf.  supra  p.  31).  Quoram  exer- 
cituum  alteram  certe  initio  statim  anni  sub  Cethego  praetore 
(25,  41,  13)  in  Apuliam  missum  esse  conicimus,  quippe 
quae  provincia  post  Centenii  et  Fulvii  Flacci  clades  prorsus 
vacua  ab  exercitibus  esset.  Quum  vero  illo  anno  Hannibal 
urbem  ipsam  adgrederetur,  per  magnam  partem  anni  uter- 
que  consul  Romae  remansit.  Quibus  exercitum  fuisse  Livius 
(26,  10,  2)  censere  videtur,  quum  contra  non  Appianus  so- 
lum  (c.  39:  oixeiov  ovdev  sxovreg  ixavov),  sed  etiam  Poly- 
bius  (IX,  6)  nullas  adfuisse  copias  dicat.  Quae  res  quomodo 
se  habuerit,  pro  certo  quidem  dici  non  potest;  sed  haudscio 
an  praeter  illas  novas  legiones,  quas  eo  maxime  tempore 
conscriptas  esse  Polybius  narrat,  alter  etiamtum  consularis 
exercitus  Romae  fuerit  —  qui  sane,  siquidem  fuere  reli- 
quiae  exercitus  Semproniani  necdum  illo  tempore  supple- 
menta  scripserant  consules,   perexiguus  potest  fuisse.   — 


1)  Ut  nihil  omnino  omittamus,  Centenii  quoque  mentionem  hoc 
loco  inicimus,  cuius  exercitus  eodem  anno  542  temere  inito  proelio 
in  Lucania  plane  deletus  est  (Liv.  25,  19,  9  sqq.).  Eius  casnm  pror- 
sus  alieno  loco  narrat  Appianus  (c.  9).  Ceterum  in  iis  quoque,  quae 
de  eo  Livius  1.  I.  tradidit,  haud  fere  quisquam  erit,  quin  vehementer 
offendat.  Yerisimillimum  nobis  quidem  esse  videtur,  Centenium  ad 
exercitum  sive  Gracchi  sive  Flacci  praetoris  augendum  cum  aliquot 
milibus  missum  esse,  deinde  receptis  undique  voluntariis  sua  sponte 
belligerasse. 

Ceterum  eodem  illo  anno,  quum  iam  duobus  consulifou»  in 
Apulia  noii  opus  esse  videretur,  alter  consul  Sulpicius  Galba 
in  Graeciam  in  locum  Valerii  Laevini  successit  (26,  22,  1). 
Exercitus  autem  eius  duarum  legionum  in  Galliam  initio 
anni  insequentis  missus  est  (26,  28,  4)  isque  deinde  in  ea 
provincia  sub  variis  ducibus  usque  ad  finem  belli  remansit. 
Anno  547  pugnae  ad  Metaurum  factae  sub  Porcio  praetore 
iuterluit  (Liv.  27,  46  sqq.).  Anno  553  iterum  consularis 
exercitus  factus  est  (30,  40,  16);  nec  tamen,  quac  cum  eo 
gesserit  Aelius  Paetus  consul,  usquam  invenimus. 

Alter  vero  consul  anni  543  Gn.  Fulvius  Centumalus 
cum  legionibus  insequenti  anno  in  Apulia  remansit,  ubi 
oppressus  ab  Hannibale  cum  maxima  parte  copiarum  inter- 
fectus  est  (Liv.  27,  1).  De  ea  clade  quae  narrat  Livius, 
mirum  in  modum  congruunt  cum  iis,  quae  legimus  de  in- 
teritu  exercitus,  cui  Fulvius  Flaccus  praetor  praefuerat  (25, 
21).  Quamobrem,  quod  nonnunquam  Livio  accidit,  ut  fois 
eandem  rem  temere  narraverit,  hoc  quoque  loco  factum  esse 
putaverit  aliquis  ^).  Et  re  vera  Appianus  Fulvii  profeonsulis 
tantum  cladem  narrat  c.  48  (quem  v^razov  per  errorem  dicit 
fuisse).  Cui  tamen  sententiae  graves  causae  sunt  quae  re- 
pugnare  videntur.  Nam  ut  concedamus,  exercitum  posse 
eundem  fuisse  —  nimirum,  si  Flaccum  praetorem  anno  542 
clade  affectum  non  esse  aliquis  statuat,  poterat  Fulvius 
Centumalus  consul  insequenti  anno  exercitum  eius  accipere 
—  id  igitur  ut  concedamus,  tamen  ex  iis,  quae  de  duofous 
Fulviis  compluribus  locis  Livius  retulit,  non  eundem  fuisse 
casum  plane  apparet.  Nam  non  solum  diversos  eorum  exitus 
fuisse  Livius  demonstrat  —  Flaccum  enim  praetorem  die 
dicta  in  exsilium  abiisse  (26,  c.  2.  c.  3),  Fulvium  Centu- 
malum  proconsulem  interfectum  esse  narrat  (27,  1)  — ,  sed 
etiam  utriusque  exercitus  reliquias  legionibus  Can- 


1)  Sic  censere  videtur  Weissenb.  ad  25,  21,  1.,  qui  confert  c.  18, 
3.,  quo  loco  et  ipso  bis  eandem  rem  narratam  esse  demonstrat. 

nensibns  adiectas  esse  significat  26,  1,  9.  27,  8,  13.  Quodsi 
id  ipsnm  qnoque  per  errorem  bis  narratum  aliquis  iudicet, 
at  ea  certe  repngnant,  quae  Livius  dicit  27,  1,  9.  27,  7,  13., 
qnibns  locis  plane  et  diserte  duorum  Fnlviorum  clades 
disinngit.  Minime  igitur,  ut  alias,  fugisse  Livium  ipsnm 
videtnr,  se  res  inter  se  simillimas  narrare;  quamquam  id 
negari  certe  non  potest,  Livinm  nonnulla,  quae  cadebant  in 
Fnlvinm  praetorem,  in  Fulvium  proconsnlem  non  cadebant, 
ex  priori  narratione  in  posteriorem  transtulisse.  Velut  qnod 
dicit  (27,  1,  5):  „neglegentia  insita  ingenio  ducis",  vel  §  7: 
„pari  audacia,  consilio  et  viribus  impar."  Quamobrem  nobis 
qnidem  proconsnlem  occisum  damnare  minime  licet,  immo 
ad  fortnnam  potius  iniquam  clades  eius  referenda  est,  quam 
ad  temeritatem  ant  neglegentiam. 

Anno  543  novas  legiones  urbanas  conscriptas  esse  co- 
gnoscimus  ex  Liv.  26;  28,  4;  quae  haudscio  an  fnerint  eae 
legiones,  quas  Polybins  (IX,  6)  sub  adventum  Hannibalis 
consnles  coegisse  dicit.  Quas  anno  544  in  Etruriam  missas 
esse  Liv.  1.  1.  narrat.  Insequenti  deinde  anno  Q.  Fabins 
consnl  (27,  7,  9)  cum  iis  Tarentum  recepit  (c.  15.  e.  16). 
A  quo  anno  546  Q.  Claudio  praetori  traditae  sunt,  qui  per 
annos  546.  547  circa  Tarentum  cum  iis  fuit  (27,  29,  6. 
c.  36,  13.  c.  38,  8).  Quemadmodnm  iam  supra  demonstra- 
vimns,  verisimile  videtur,  Q.  Claudium  aliqnantum  copiarum 
ad  exercitum  Neronis  consulis  anno  547  contulisse  (p.  34). 
Deinde  anno  548  illae  legiones  sub  Vetnrip  consule  (28, 
11,  12),  549.  550  sub  Licinio  in  Bmtti'is  fuerunt  (28,  46,  2. 
29,  13,  3.  c.  36,  6  sqq.),  in  qua  provincia  usque  ad  finem 
beUi  sub  P.  Semp^onio  (30,  1,  3),  G.  Livio  (30,  27,  7),  Va- 
lerio  Faltone  (30,  41,  1)  eas  remansisse  videmus. 

De  exercitn,  quem  M.  Livius  consul  habuit  in  pugna 
ad  Metaurum  facta,  hoc  dicit  Livius  (27,  35,  11):  exercitnm 
e  duobus,  qni  in  Gallia  quique  in  Etruria  esset,  addito  ur- 
bano  eligeret,  quem  mallet,  qni  Galliam  esset  sortitus.  Quem 
qnidem  locum,  qui  respexerit  verba  „quem  mallet",  sic  in- 

telleget,  ut  statuat,  alterum  duorum  exercituum,  qui  in 
Gallia  et  Etruria  erant,  —  i.  e.  Etruriae  duag  legiones; 
nam,  quae  in  Gallia  erant,  sub  Porcio  praetore  fuisse  supra 
iam  (p.  38)  vidimus  —  Livium  sibi  sumpsisse  eique  exer- 
citum  urbanum  adiecisse,  ita  ut  quattuor  legiones  haberet. 
Cui  tamen  sententiae  non  solum  repugnat,  quod  dicit  Liv. 
27,  36,  12:  ut  binae  consulum  essent,  sed  id  quoque  de  ea 
nos  deicit,  quod,  si  quattuor  legiones  Livio  fuisse  statuimus, 
computatae  legiones  illius  anni  non  conveniunt  cum  eo 
numero,  quem  edit  Livius  1.  1.  —  quem  tamen  ut  ex  fonte 
multo  maximae  auctoritatis  haustum  in  dubium  vocare  mi- 
nime  licet.  Rursus  quum  constet  maiorem  quam  duarum 
legionum  fuisse  exercitum  Livii  (cf.  locum,  quem  modo  lau- 
davimus,  27,  35,  11,  et  imprimis  c.  38,  9),  verisimillimum 
videtur,  Livium  —  quod  Neronem  consulem  et  ipsum  fecisse 
supra  iam  vidimus  —  ex  compluribus  exercitibus  sibi  co- 
pias  elegisse,  eumque  exercitum,  quamvis  multo.excedentem 
duarum  legionum  numerum,  tamen  pro  duabus  tantum  in 
rationem  a  Livio  inductum  nobisque  inducendum .  esse. 
Oportebat  igitur  dicere  Livium  (c.  35,  11):  in  exercitum  e 
duobus  .  .  .  addito  urbano  eligeret,  quos  vellet  (quem- 
admodum  idem  de  Nerone  dicitur  c.  38,  8)  —  nisi  forte 
praestat  existimare,  senatus  consultum  immutatum  esse.  Sed 
utut  hoc  se  habet,  Livius  certe,  legionibus,  quae  in  Gallia 
erant,  Porcio  praetori  integris  permissis,  optimum  quemque 
videtur  elegisse  et  ex  iis,  quae  anno  544  praesidio  urbis 
conscriptae  (26,  28,  13)  usque  ad  annum  547  in  Etruria 
fuerant  (27,  7,  10.  ib.  22,  5),  et  ex  legionibus  urbanis  anni 
545,  quarum  altera  per  annum  546  Romde  remanserat  (27, 
22,  10),  altera  imrainente  tumultu  sub  Terentio  Varrone 
Arretium  missa  erat  (27,  24,  6).  Quem  exercitum  reraoto 
periculo  oranera  diraisisse  Liviura  ex  Liv.  28,  10,  4.  cogno- 
sciraus.  —  Qui  autem  supererant  ex  quattuor  illis  legionibus, 
ad  obsidendam  Etruriam  tum  maxime  defectionis  consilia 
agitantem    sub    Terentio   Varrone    relicti    sunt   iisque    ad 

explendnin  dnarnm  legionum  nnmernm  snpplementa  adiecta, 
quae  qnidem,  qunm  maior  quam  superioribus  annig  illo 
anno  dilectus  habendus  esset,  proinde  ac  post  pugnam  Can- 
nensem  ex  voluntariis  militibus  conficienda  erant.  Sic  enim 
intellegimns  verba  Livii  (27,  38,  10):  „volone8  in  undevi- 
censimam  et  vicensimam  legiones  scripti",  ut  undevicensi- 
mam  et  vicensimam  legiones  eas  inisse  censeamus,  ex 
qnibns  partem  aliquam  Livius  sibi  sumpserat,  ita  ut  volones 
qui  .conscripti  erant,  illarum  legionum  numero  insererentur ; 
nec  Weissenbomio  assentiri  possumus,  qtii  legibnes  illas 
omnino  Livio  evenisse  (ad  Liv.  28,  10,  11)  censet  verbaque 
,  illa.  Livii  (c.  38,  10),  in  eum  sensum  accipit,  nt  ex  volonibns 
undevicensimam  et  vicensimam  legionem  factas  esse  eas- 
que  in  locum  illamm  —  Livianamm  secnndnm  Weissenb. 
—  successisse  existimet.  Ceterum  recte  monuit  Weissen- 
boroius,  verba  Livii :  „intnlerat  mentionem  de  volonibus  ad 
signa  revocandis",  quaeqne  sequuntnr,  non  satis  diligenter 
dicta  neque  ad  verbum  intellegenda  esse.  Etenim  disper- 
sos  ac  dilapsos  Gracchanos  volones  tum  demum,  post  quin- 
que  annos,  mrsus  coactos  esse  minime  probandum  aut  certe 
alium  magnum  numemm  iis  adiectum  censendum  est.  Quod 
autem  „volonum"  legiones  (28, 10,  U)  appellantur,  quum  ideo 
factum  videtur,  quia  haudscio  an  maior  pars  volonum  fuerit, 
tum  propter  novitatem  rei  —  quemadmodum  Gracchi  etiam 
legiones  volonum  appellavit  Livius,  quamquam  earum  vix 
tertiam  partem  voluntariomm  militnm  fuisse  constat. 

Eae  igitur  legiones  anno  547  snb  Terentio  Varrone 
(27,  36,  13),  548  sub  Livio  in  Etraria  fuerunt  (28,  10,  11), 
unde  insequenti  anno  Ariminum  ductae  sunt  (28,  46,  13. 
29,  5,  9),  quia  mrsus  incursio  per  Magonem,  fratrem  Han- 
nibalis,  facta  erat.  Ibi  deinde  per  annum  550  sub  Livio 
primum,  postea  sub  L.  Sribonio  praetore  (29,  13,  2.  4,), 
551.  552  sub  M.  Comelio  proconsule  fuerunt  (30,  1,  7. 
c.  27,  10:  ceteris  .  .  .  prorogata  imperia).  Anno  autem  553 
non  iam  sub  armis  eas  fuisse  perspicimus  ex  Liv.  30,  41. 


42 

Legiones  urbanas,  quas  anno  547  ClandiuB  Nero  con- 
fecerat  (27,  35,  12),  quo  tempore  Nero  ad  auxilium  collegae 
ferendum  Senam  profectus  est,  Manlius  Acidinus  in  Um- 
briam  duxit  (c.  43,  9.  50,  6,  8).  Quae  utrum  post  reditum 
dimissae  novaeque  in  locum  earum  conscriptae  sint  (quod 
poposcerat  Nero  27,  43,  9)  an  sub  armis  manserint,  parum 
patet  ex  Livio ;  veri  tamen  similius  videtur,  novum  dilectum 
factum  non  esse,  quum  legione  Capua  Romam  arcessita 
(27,  43,  8)  satis  praesidii  esset  per  illud  tempus,  quo  ur- 
banus  exercitus  aberat.  Sed  utut  haec  res  sese  habet,  quae 
anno  548  in  urbe  fuerunt  legiones,  aestate  anni  549  in  Etru- 
riam  missae  sunt,  quae  provincia  Livio  Ariminum  digresso 
nudata  erat  (28,  46,  13).  In  ea  deinde  provincia  usque  ad 
exitum  belli  fuere  (29,  13,  1.  30,  1,  7.  27,  5.  41,  3). 

Consularem  exercitum  anno  550  conscriptum  (29,  13,  1) 
contra  Hannibalem  in  Bruttiis  pugnasse  narrat  Livius  (29, 
36,  4  sqq.).  Insequenti  anno  item  consularis  fuit  et  non- 
nuila  de  eo  commemorantur  (30,  19,  10  sqq.)  Deinde  vero 
plane  nihil  iam  de  eo  invenimus,  censendumque  est,  eum 
dimissum  esse,  postquam  Hannibal  ex  Italia  decessit.  De 
iis,  quae  in  Bruttiis  etiamtum  remanserunt,  legionibus  cf. 
supra  p.  39. 

Legiones  urbanae  anni  551  (30,  2,  6)  paulo  post  dimis- 
sae  videntur  esse;  non  enim  reperiuntur  postero  anno  (30, 
27),  et  anno  553  novas  esse  conscriptas  intellegimus  ex 
Liv.  30,  41,  9. 

Enumeratis  legionibus,  quae  in  Italia  Siciliaque  bellum 
gesserunt  iam  restant  eae,  quae  in  Sardinia  et  Hispania 
fuerunt. 

In  Sardiniam  autem,  ut  in  Siciliam,  iam  anno  537 
copias  missas  esse  Polybius  (III,  75,  4)  et  Appianus  (c.  8) 
narrant,  quae  fuit,  si  Liv.  23,  34,  13  cum  24,  11,  2  com- 
paramus,  legio  una,  cui  anno  539  altera  adiecta  est.  Eae 
deinde  duae  legiones  usque  ad  annum  548,  quo  dimissae 
sunt  (28,  10,  14),  in  insula  remanserunt.   In  quarum  locum 

snccessit  nova  legio,  ex  qua  anno  551  dno  milia  militum 
Gii.  Octavio  praetori,  qui  classi  ad  tnendas  Sardiniae  oras 
praeerat,  data  snnt.  Ea  legio  et  ipsa  in  insnla  remansit, 
donec  bellnm  finitnm  est. 

In  Hispaniam  initio  statim  belli  Scipionis  consnlis 
exercitnm  sub  Gnaeo  fratre  missnm  esse  iam  supra  comme- 
moravimus  (p.  12);  qui  deinde  inseqnenti  anno  537  octo 
milibns  snb  P.  Scipione  missis  auctus  est  (Liv.  22,  22). 
Victis  et  interlectis  anno  542  Scipionibus  Gn.  Marcius  re- 
liqnias  exercitus  servavit  (Liv.  25,  c.  37 — 39),  quae,  ut 
concludamus  ex  iis,  quas  cum  iis  gessit,  rebns,  haud  ita 
exiguae  possunt  fuisse.  Capta  vero  Capna  maiores  copiae, 
sub  Clandio  Nerone  primum,  deinde  snb  Scipjone  adnlescente, 
viginti  qnattuor  omnino  milia,  in  Hispaniam  missae  snnt 
(26,  17,  1,  c.  19,  10),  ita  ut  plus  triginta  milia  militum 
legionariorum  in  Hispania  fuisse  appareat  (cf.  26,  42,  l). 
Praeterea  Scipioni  ex  sociis,  qui  in  Hispania  erant,  acces- 
sionem  virinm  factam  esse  perspicitnr  ex  c.  41,  2.  Omnem 
exercitum  Scipionis  qnattnor  legionum  fuisse  nno  tantum 
loco  (27,  36,  12)  dilucide  Livins  dicit;  sed  complnries  non 
nominatim  eo  exercitn  commemorato  tamen  numerum  quat- 
tnor  legionnm  in  rationem  induxit.  Cetemm,  quamqnam 
Livins  30,  41,  5  dicit:  „is  ex  duobns  exercitibns  in  unam 
legionem  conscriberet  milites",  tamen  addncimnr  nt  creda- 
mus,  si  minus  ante  annum  551,  at  eo  anno  imminutum  ad 
tres  legiones  illum  nnmerum  esse,  siqnidem  singnlomm 
exercitnnm  enumerationem  cum  summa,  qnam  edidit  Livins 
(30,  2.  30,  27)  congraere  volnmns.  Ex  quibus  deinde  po- 
stremo  anno  (553)  legio  una  facta  est  ceterosque  milites 
proconsules  domum  reducere  inssi  sunt  (30,  41,  5).  Quod 
tamen  inseqnentibns  demum  annis,  nec  iam  tempore  belli 
Punici  factnm  est.  • 

lam  postquam,  qnae  de  historia  singnlomm  exercituum 
investigari  posse  videntur,  ea  cognovimus,  ad  extremum, 
qnoscnnque  numeros  ordinem  legionum  significantes  apud 

auctores  —  Livium  maxime  —  legimus,  nobis  percensendi 
sunt  videndumque  est,  num  quam  certam  rationem  Romani 
in  legionibus  numeri  ordine  notandis  secuti  sint.  Et  id 
quidem  facile  intellectu  est,  initium  eos  fecisse  numerandi, 
iis  etiam  temporibus,  quibus  vel  plurimae  copiae  in  armis 
erant,  a  duobus  consularibus  exercitibus  —  nimirum  quia 
ante  illud  bellum  duos  omnino  exercitus  binarum  legionum 
sub  consulibus  emiserant.  Quamobrem  omnibus  fere  locis 
tertiae  decadis  Livianae,  quibus  quattuor  primae  legiones 
commemorantur,  sive  consulares  sive  dictorias  eas  fuisse 
cognoscimus  *).  Velut  22,  27,  10  dictatoris  exercitum  di- 
visum  esse  Livius  narrat.  24,  36,  4  prima  legio  ea  est, 
quae  consuli  Marcello  —  cuius  de  exercitu  est  —  in  Sici- 
liam  submittitur.  25,  14,  6  tertia  legio  Fulvii  Flacci  con- 
sulis  est.  27,  2,  7  prima  et  tertia  legio  consulis  Marcelli 
exercitum  efficiunt.  27,  41,  9.  42,  2  primam  et  tertiam  le- 
gionem  consul  Nero  habet.  Quod  de  Cannensi  exercitu 
prima,  secunda,  tertia  legio  (22,  53,  1,  2)  commemorantur, 
repugnare  minime  videtur,  quaecunque  eae  legiones  fuerunt, 
—  quod  sane  perspicere  non  possumus  — ;  nam  universus 
exercitus  Cannensis  consularis  fuit,  nec  quisquam  praeter 
duos  consules  cum  imperio  in  illa  pugna  fuit. 

lam  nonnulli  loci  nobis  respiciendi  sunt,  quibus  primae 
legiones  non  consulares  fuisse  videantur.  Velut  22,  57,  8 
legione  classica  —  ea  legio  tertia  erat.  Quum  autem  plane 
perspicuum  sit,  non  posse  hanc  eandem  esse  atque  illam, 
cuius  reliquias  ab  Appio  Claudio  tribuno  militum  coUectas 
esse  Liv.  c.  53,  2  commemoravit,  sic  statuendnm  nobis 
videtur,  quum  iam  consularis  exercitus  nuUus  exstaret,  de 
integro  eas,  quae  supererant,  copias  numeris  notatas  esse, 
ita  ut  legiones  urbanae  prima  et  secunda,  legio  classica 
tertia  fieret. 


1)  Polybii  TivuQiov  ajQttionfSov  Scipionis   consulis   fuisse  supra 
(p.  11,  1)  iam  demonstravimus. 

26,  48,  6  legionem  quartam  invenimus  in  Hispania. 
Quod  et  ipsum  mirum  non  videtur  esse.  Ut  enim  iam  su- 
pra  vidimus  (p.  7),  legiones,  quae  in  Hispania  fuerunt,  in 
summa  legionum  uniuscuiusque  anni  modo  adnumeratas, 
modo  praetermissas  esse,  ita  hoe  loco  exercitum  Hispaniae 
per  se  numerasse  Livius  videtur  —  quod  alias  sane  non 
fecit:  cf.  29,  2,  9,  quo  loco  duodecimae  et  tertiae  decimae 
legionis  mentionem  facit. 

Quod  denique  attinet  ad  primam  legionem,  quae  com- 
memoratur  25,  21,  6,  negari  non  potest,  eam  nec  consularem 
illo  anno  nec  omnino  unquam  sub  consule  fuisse.  Quo  loco 
nisi  per  errorem  lapsus  Livius  est,  haudscio  an  lectio  libra- 
rii  alicuius  manu  depravata  sit,  qui,  quum  in  proximo  scripta 
legeret  verba;  „in  primo  instructae",  primam  legionem 
pro  alia  nescio  qua  posuerit. 

Quum  igitur  primae  quaeque  legiones  consulum  fuerint, 
non  autem  eaedem  semper  consulibus  evenerint,  patet,  de 
integro  quotannis  legiones  numeratas  esse.  Quamobrem 
Fulvius  Flaccus,  qui  consul  anno  542  tertiam  —  et  fortasse 
primam,  ut  per  analogiam  iudicemus  —  duxit  (25,  14,  6) 
proconsul  sextae  legioni  praefuit  (26,  5,  11).  Cui  quum 
exercitus  idem  relictus  sit,  ordinem  immutatum  esse 
apparet.  Perinde,  quae  legiones  sub  Marcello  consule 
prima  et  tertia  fuerant  (27,  2,  7),  sub  eodem  proconsule 
duodevicesima  et  vicesima  sunt  (27,  12,  14.  14,  3).  Porro 
Livius  anno  543  legionem  Flacci  proconsulis  (26,  5, 
11),  544  Fulvii  Centumali  (27,  1,  11)  legionem  sextam 
dicit,  29,  24,  13  vero  —  anno  550  —  scribit:  quinta 
et  sexta  legiones  Cannenses  erant.  Similiter  duodecimam 
et  tertiam  decimam  legionem  anno  549  in  Hispania  (29, 
2,  9),  anno  551  in  Gallia  (30,  18,  8.  9.)  fuisse  cognoscimus. 
Denique  quum  27,  14,  3  legio  vicesima  Marcelli  fuerit,  27, 
38,  10  volonum  fuisse  legiones  undevicesimam  et  vicesi- 
mam  Livius  dicit.  Certam  autem  rationem,  qua  eae  legio- 
nes,  quae  consulum  non  erant,  in   ordinem  redactae   sint. 

si  omnino  Romani  secuti  sunt,  nos  certe  investigare  non 
possumus 

Restat,  ut  appendicis  loco,  quicunque  exercitus  singulis 
annis  in  armis  fuerunt,  in  unum  conferamus. 

536. 

provinciae 

AA  2.    P.  Scipio  cons.,  Gn.  Scipio     .    .    Hispania. 

BB  2.    Sempronius  cons Sicilia  (deinde 

ad  Trebiam). 
CC  2.    Manlius,  Atilius  —  Scipio  cons.     Gallia    —    (ad 

Trebiam). 

637. 

BB  1  ,  „,      .  .  .  Etruria  (ad 

^^^  >  4  Flaminius  cons.  +      m 

DD  J  Trasumennum). 

CC  2.    Servilius  cons.  —  Fabius  .     .    .    Gallia,  Campa- 

nia,  Apulia. 

AAA  3.    Scipiones Hispania. 

EE  2.    (T.  Otacilius?)  . Sicilia. 

F  1.    A.  Com.  Mammula Sardinia. 

G  1 Tarentum  (?). 

13  legiones:  App.  Hann.  c.  8. 

post  pugnam  ad  Trasumennum 

HH  2.    Fabius  dictator Campania, 

Apulia. 

112.    urbanae,  deinde  Postumius     .    .    Gallia. 

538. 

CC.  HH  I        Aem.  PauUus  +  ApuIia(adCan- 

8         rr.  ,.  -rr  COSS.  *^ 


I 


KK.  LL  j        Terentius  Varro  nas) 

112.    Postumius  f Gallia. 

MM  2.    urbanae. 

N  1.    classica. 

EE  2.    (T.  Otacilius?) Sicilia. 

F  1.    Comelius  Mammula Sardinia. 

provinciae : 

AAA  3.    Scipiones Hispania '). 

post  pugnam  Cannensem: 

ff  ,    ,  [  M.  lunius  dictator.  ) 

bb  (volonum  I  f     ^  . 

;  ,      .    .  >    Campania. 

c    classica)  ^^^^^^^^  ( 

ad  (Cannenses)  )  ] 

„  4    urbanae. 
u 

539. 

aa  2.    Q.  Fabius  cons Campania. 

bb  2.    Sempron.  Gracchus  cons Campania, 

Apulia. 

c  1.    Varro  .  .  .  Valerius Apulia, 

Tarentum. 

dd  2.    Appius  Claudius Sicilia. 

ee  2.    Marcellus  (Campania)  postea  dimissae. 
ff  2.    (urbanae,  deinde)  Pomponius     .    .    Gallia. 
gg  (2),  deinde  g  (1)  Valerius  —  Varro  .    .    Apulia, 

Picenum. 
h  (l)  'deinde  hh  (2)  Q.  Mucius  ....    Sardinia. 

12  legiones  (Liv.  24,  11,4)  praeter  ee, 
quae  sub  hiemem  dimissae  sunt. 
Accedunt  iii  (3)  in  Hispania. 

540. 

aa  2.    Q.  Fabius  cons Campania, 

Samnium. 

bb  2.    Sempronius  Gracchus Samnium. 

c  1.    Valerius Brundisium. 

dd  2.    Lentulus Sicilia. 

ee  (?)  2.    Marcellus  cons. Campania, 

Sicilia. 

1)  Litteris  aa  posthac  utemur  pro  MM,  gg  pro  EE,  h  pro  F, 
iii  pro  AAA,  c  pro  N. 

provuiciae: 

flf  2.    Pomponius Gallia. 

g  1.    Varro Picenum. 

hh  2.    Q.  Muciu8  Scaevola Sardinia. 

kk  2.    Q.  Fabius  (filius)      Apulia. 

II  2.    urbanae. 

18  legiones:  Liv.  24,  11,  4.    Accedunt 
3  (iii)  in  Hispania. 

541. 

aa  2.    Q.  Fabius  (filius)  cons Apulia. 

bb  2.    Sempronius  Gracchus  cons.    .    .    .  Lucania. 

c  1.    Valerius Graecia. 

dd  2.    Lentulus Sicilia. 

ee  2.    Marcellus       Sicilia. 

flf  2.    Sempronius  Tuditanus Gallia. 

g  1.    Varro Picenum. 

hh  2.    Q.  Mucius Sardinia. 

kk  2.    M.  Aemilius Apulia. 

11  2.    Gn.  Fulvius Suessula. 

mm  2.    urbanae. 

20  legiones.    Accedunt  3  in  Hispania. 

542. 

aa  2.    Appius  Claudius  cons Capua. 

bb  2.    Sempronius  Gracchus  (f)  .    .    .    .  Lucania, 

Samnium. 

c  1.    Valerius Graecia. 

dd  2.    Lentulus Sicilia. 

ee  2.    Marcellus Sicilia. 

flF  2.    Sempronius  Tuditanus Gallia. 

gg  2.    Claudius  Nero Suessula, 

Capua. 

hh  2.    Q.  Mucius Sardinia. 

kk  2.    Fulvius  Flaccus Apulia 

(deletae). 

provinciae : 

11  2.    Q,  Fulvius  cons Capua. 

mm  2.    M.  lunius Etruria. 

nn  2.    urbanae. 

23  legiones:  Liv.  25,  3,  7.    Accedunt 

3  in  Hispania  sub  Scipionibus  (f  hoc 

anno). 

543. 

aa  2.    Appius  Claudius  (f)       Capua. 

c  1.    Valerius  —  Sulpicius  Galba  .    .    .  Graecia. 

dd  2.    G.  Sulpicius Sicilia. 

ee  2.    Marcellus  —  Otacilius  —  Cethegus  Sicilia. 

flf  2.    Sempronius Gallia. 

gg  2,  deinde  g  (1)  Claudius  Nero    .    .    .  Capua, 

Hispania. 

hh  2.    L.  Comelius Sardinia. 

kk  -  _  _  _ 

11  2,  deinde  l.  1.    Q.  Fulvius      ....  Capua. 

mm  2.    M.  lunius Etruria. 

nn       I 

bb  r?l  I  *  Fulvius,  Sulpicius  Galba  coss.  .    Apulia, 

00  2.    urbanae. 

23  legiones:  Liv.  26,  1,  13.   In  Hispa- 
nia  inde  ab  hoc  anno  4  legiones. 

544. 
aa        —      —      —      —      (dimissae?). 
c        —      ______ 

dd  2.    Cincius     .    .    .    *. Sicilia. 

nn  (?)  2.    G.  Laetorius Gallia. 

hh  2.    Manlius  Vulso Sardinia. 

*     >    Marcellus,  Laevinus  coss.     .    .    ,.       ,„.'.,.   v' 
mm  2.   J  '  lia.    (Sicilia.) 

bb  (?)  2  Fulv.  Centumalus  (f)     ....    Apulia 

(deletae). 

4 

provinciae: 

00  2.    G.  Calpurnius  ' Etruria. 

pp  2.    urbanae. 

1  1.    Q.  Fulvius Gapua. 

17  legiones.    21  adnumeratis,  quae  in 
Hispania  erant:  Liv.  26,  28,  13. 

545. 

dd  2.    Cincius,  Valerius Sicilia. 

hh  2.    G.  Aurunculeius Sardinia. 

I  1.    T.  Quinctius Capua. 

ff     1    .     Marcellus,  Lucania,  Apu- 

mm    I      '    Fulvius  cons. lia,  Bruttii. 

00  2.    Q.  Fabius  cons Tarentum. 

nn  2.    Hostilius Gallia. 

pp  2.    G.  Fulvius  Flaccus Etruria. 

qq  2.    urbanae. 

17  (21)  legiones. 

546. 

dd  2.    Sextus  Caesar Sicilia. 

hh  2.    G.  Aurunculeius Sardinia, 

1  1.    Q.  Fulvius Capua. 

ff    I  Lucania,  Apu- 

^^    f    4.   Marcellus  (f),  Crispinus  coss.  .  ^.^     g^^.. 

00   2.    Q.  Claudius Tarentum. 

nn  2.    Veturius Gallia. 

pp  2.    Hostilius Etruria. 

qq  2.    urbanae. 

( 1  . .  .  Roma.    1  Varro  .  . .  Etruria. 

17  (21)  legiones:  Liv.  27,  22,  11. 

547. 

dd  2.    G.  Mamilius Sicilia. 

hh  2.    A.  Hostilius Sardinia. 

I  1.    Hostilius  Tubulus Capua. 

provinciae : 

^  l  4.  Nero  consul.    Fulvius      .    .    .  ^P^f*  ^^"^' 

nim    I  bna). 

00  2.    Q.  Claudius       Tarentum. 

nn  2.    Porcius Gallia. 

qq  2.    Livius  cong Gallia. 

pp  2.    (volonum)  Varro Etruria. 

rr  2.    urbanae. 

19  (23)  legiones:  Liv.  27,  36,  12. 

548. 

dd  2.    G.  Servilius Sicilia. 

hh       —        -        —        ---- 

j  1.    Ti.  Claudius Sardinia. 

1  1.    Hostilius  Tubulus      Capua. 

ff  (?)  2.    Metellus  cons Bruttii. 

m  (?)  1.    Tarentum  (?) Q.  Claudius. 

00  2.    Veturius  cons Bruttii. 

nn  2.    Q.  Mamilius      Gallia. 

qq        —        -        —        —        —        —        — 

rr  2.    (an  novae?)  urbanae. 

pp  2.    Livius Etruria. 

15  (19)  legiones. 

549. 

dd  2.    L.  Aemilius Sicilia. 

j  1.    Gn.  Octavius Sardinia. 

I  1.    Hostilius Capua. 

ff  (?)  2.    Metellus „    ^,.. 

n     j.  .  .  Bruttii. 

00  2.    Licimus  cons 

« 

nn  2.    Spurius  Lucretius Gallia. 

pp  2.    Livins  .    ..........  Etruria-Arimi- 

nnm. 
rr  2.    urbanae,  deinde  Etruria. 

provinciae: 

8  *)  1-    Sempronius    ........  Graecia. 

15  (19)  legiones.  In  Hispania  Cornelius 
Lentulus  et  Manlius  Acidinus. 

550. 

dd  2.    Pomponius  Matho Sicilia. 

j  1.    Ti.  Qaudius Sardinia. 

1  1.    Hostilius Capna.    - 

00  2.    Licinius Bruttii, 

nn  2.    Spurius  Lucretius      Gallia. 

pp  2.    Scribonius Ariminum. 

rr  2.    Comelius  cons Etruria. 

8  (an  m)  1,        —        —        —        —  —        — 

tt  2.    Sempronius  cons .  Bruttii. 

14  (18)  legiones. 

551. 

dd  2.    P.  Scipio Africa. 

SS  2.    P.  Villius  Sicilia. 

j  1.    P.  Lentulus Sardinia. 

00  2.    Sempronius Bruttii. 

nn  2.    Quintilius  Varus Gallia. 

pp  2.    Comelius Ariminum. 

rr  2.    Servilius  Geminus  cons Etraria. 

tt  2.    Servilius  Caepio  cons Brattii. 

uu  2.    urbanae. 

17  (20)  legiones  Liv.  30,  2,  7.    de  Hi- 
spania  cf.  p.  43. 

552. 

dd  2.    Scipio Africa. 

dd  2.    Gn.  Tremellius Sicilia. 


1)  an  m.  cf.  p.  27,  2.  p.  35. 

provinciae : 

j  1.    Lentnlns  ' Sardinia. 

00  2.    Livius Bmttii. 

nn  2.    M.  Sextius Gallia. 

rr  2.    M.  Servilius  cons Etruria. 

pp  2.    Comelius Ariminum. 

tt        _______ 

nn 

13  (16)  legiones.    Liv.  30,  27,  16. 

553. 

dd  2.    Scipio Africa. 

dd  2.    P.  Aelius Sicilia. 

j  1.    M.  Fabius  Buteo Sardinia. 

00  2.    Valerius  Falto Brattii. 

nn  2.    P.  Aelius  cons Gallia  (?). 

rr  2.    Servilius Etmria. 

pp        _______ 

w  2.    urbanae. 

13  legiones.    Accedit  una  in  Hispania: 
(Liv.  30,  41,  9)  =  14  legiones. 


'W 

Natus  sum  Carolus  Ludovicus  Schemann  Coloniae 
Agrippinae  a.  d.  XVII.  Eal.  Nov.  anni  h.  s.  LII  patre  Lu- 
dovico,  matre  Carolina  e  gente  Nettmann,  quos  veneror 
superstites.  Fidei  addictus  sum  evangelicae.  Litterarum 
rudimentis  imbutus  sum  in  oppido  Rhenano,  cui  nomen  est 
Koenigswinter,  ubi  inde  ab  anno  h.  s.  LIX  usque  ad  an- 
num  LXIII  habitavi.  Ibidem  progymnaslum  per  tres  fere 
annos,  postea  vero  quam  parentes  Coburgum  transmigrarunt, 
per  sex  annos  et  dimidium  gymnasium  Casimiriannm  eius 
urbis  frequentavi.  Testimonio  maturitatis  munitus  anno 
h.  s.  LXX  Heidelbergam  me  contuli  philologicis  studiis 
operam  daturus  ibique  per  tria  semestria  scholas  audivi 
w.  ill.  Bartschii,  Koechlyi,  Starkii,  Treitschkii,  Watten- 
bachii,  Zelleri.  Deinde  interiecto  anni  spatio,  quo  stipendia 
feci,  Berolini  studia  intermissa  revocavi  et  per  tria  seme- 
stria  scholas  audivi  vv.  ill.  Bonitzii,  E.  Curtii,  Droyseni, 
Gcppertii,  Hauptii,  Huebneri,  Kiepertii,  Kirchhof&i,  Momm- 
seni,  Wattenbachii,  Zelleri.  Societatibus  interfui  Mommseni 
historicae,  Kirchhof&i  philologicae.  Quibus  onmibus  viris 
optime  de  me  meritis  gratias  ago  quam  maximas. 

Exeunte  hieme  ann.  LXXIII— IV  contracto  oculorum 
morbo  domum  reverti  ibique  remansi,  quominus,  ut  pro- 
posueram,  Bonnae  studia  conficerem,  impeditus,  donec  mense 
Februario  huius  anni  Bonnam  me  contuli  ad  summos  in 
pbilosophia  honores  rite  adipiscendos. 

SENTENTIAE  €ONTROVERSAE. 


1.  Soph.  Ant.  v.v.  679—680  spurios  esse  censeo. 

2.  Eur.  Iph.  Taur.  v.v.  116/7  cum  Bergkio  post  v.  103 
locaudi  sunt. 

3.  Tac.  Ann.  I,  8  —  quo  loco  agitur  de  testamento  Au- 
gusti  —  neque  verba  „urbanis  quingenos"  insererida 
sunt  neque  ,aut'  in  ,ac'  mutandum  est.  Ibidem  auctore 
Rittero  „se8tertium"  post  „quadringentie8  tricies  quin- 
quies"  inserendum  est. 

4.  Ibid.  II,  33  verba :  „Erat  quippe  adhuc  frequens  .... 
promere"  delenda  non  sunt. 

5.  Tiberius  in  iis,  quae  adversus  Germanicum  instituit, 
omni  vituperatione  vacat. 

6.  Romanorum  reges  a  populo  creati  non  sunt. 

